Νέα μέθοδος εντοπίζει με απόλυτη ακρίβεια τον καρκίνο του προστάτη, εφαρμόστηκε για πρώτη φορά στη Β. Ελλάδα | Υγεία-Επικαιρότητα | Η ΚΑΘΗΜΕΡΙΝΗ\nΝέα μέθοδος βιοψίας, η οποία με τη χρήση της τεχνολογίας fusion εντοπίζει με απόλυτη ακρίβεια τον καρκίνο του προστάτη, εφαρμόστηκε για πρώτη φορά στη Βόρεια Ελλάδα από την ομάδα των ουρολόγων χειρουργών Ανδρέα Ανδρέου και Αθανάσιου Μπέκου, στο Ιατρικό Διαβαλκανικό Θεσσαλονίκης.\n«Η διάγνωση του καρκίνου του προστάτη είναι το πρώτο βήμα στην αντιμετώπιση ενός προβλήματος που αφορά όλο και περισσότερους άνδρες. Το σύστημα βιοψίας προστάτη με τεχνολογία fusion δεν αφήνει κανένα περιθώριο εσφαλμένης ή ανεπαρκούς διάγνωσης. Εκτός από τη βιοψία για τον εντοπισμό του καρκίνου του προστάτη, χρησιμεύει για την ασφάλεια των ασθενών που υπόκεινται σε ενεργό παρακολούθηση μικρών, κλινικά μη σημαντικών, καρκινωμάτων» αναφέρει ο κ. Ανδρέου, μιλώντας γι' αυτήn τη νέα τεχνική βιοψίας.\nΗ fusion βιοψία προστάτη αξιοποιεί τις πληροφορίες της πολυπαραμετρικής μαγνητικής τομογραφίας και επιτρέπει τη στοχευμένη βιοψία ύποπτων εστιών μέσω σύντηξης των τομών της μαγνητικής με υπερηχογραφικές εικόνες σε πραγματικό χρόνο. Συγκεκριμένα, η πάσχουσα περιοχή αναγνωρίζεται από την εξελιγμένη πολυπαραμετρική μαγνητική τομογραφία 3 Tesla. Με υπερηχογράφημα 3D, ο προστάτης αποτυπώνεται τρισδιάστατα με τη χρήση ειδικού ηχοβολέα. Ακολουθεί η σύντηξη εικόνων της μαγνητικής τομογραφίας και του υπερηχογραφήματος, ώστε να εντοπιστούν με ακρίβεια οι ύποπτες περιοχές στον προστάτη. Με βάση τις προεπιλεγμένες ύποπτες ζώνες γίνεται ο προγραμματισμός της βιοψίας. Κάθε βιοψία ελέγχεται σε πραγματικό χρόνο για την ακρίβειά της με ηλεκτρομαγνητική καθοδήγηση.\nΤα πλεονεκτήματα της τεχνολογίας fusion βιοψίας για τον ασθενή είναι, σύμφωνα με τους χειρουργούς που την εφαρμόζουν, τα εξής:\n- Βοηθάει στην έγκαιρη και έγκυρη διάγνωση με τη σύντηξη εικόνων της MRI (μαγνητικής τομογραφίας).\n- Διασφαλίζει τη μείωση της πιθανότητας να αγνοηθεί υπάρχων καρκίνος.\n- Προσφέρει ακριβή πλοήγηση σε ύποπτες περιοχές του προστάτη.\n- Διασφαλίζει την ενεργό παρακολούθηση ασθενών με μη κλινικά σημαντικό καρκίνωμα.\n- Εξασφαλίζει ορθή διάγνωση σε ασθενείς που έχουν ήδη υποβληθεί σε δύο ή τρεις βιοψίες χωρίς ακριβή αποτελέσματα.\nΑυτή η τεχνική εφαρμόστηκε από τους Ανδρέα Ανδρέου και Αθανάσιο Μπέκου για πρώτη φορά στη Βόρεια Ελλάδα πριν από τρεις μήνες και ήδη εξαπλώνεται με ραγδαίους ρυθμούς και στη χώρα μας, καθώς, όπως οι ίδιοι επισημαίνουν, ανατρέπει τα υπάρχοντα διαγνωστικά δεδομένα.


SavSidir: Το στυλό και το μολύβι “έφαγαν” το πληκτρολόγιο!\nΤο στυλό και το μολύβι “έφαγαν” το πληκτρολόγιο!\nΑναρτήθηκε από SavSidir 27 Ιουν 2012\nΝέα έρευνα αποκαλύπτει ότι τα παιδιά και οι μαθητές που γράφουν με το χέρι, μαθαίνουν καλύτερα από εκείνους που χρησιμοποιούν πληκτρολόγιο, καθώς, προφανώς, κάτι χάνεται στην επεξεργασία του εγκεφάλου μας όταν αλλάζουμε από στυλό και βιβλίο, σε οθόνη υπολογιστή και πληκτρολόγιο...\nΣύμφωνα με τους επιστήμονες που διεξήγαγαν την έρευνα, αυτό συμβαίνει επειδή το διάβασμα και το γράψιμο συμπεριλαμβάνουν αρκετές από τις αισθήσεις μας.\nΌταν γράφουμε με το χέρι, οι κινήσεις που κάνουμε αφήνουν ένα “αποτύπωμα” στο αισθητικοκινητικό μέρος του εγκεφάλου μας. Η διαδικασία αυτή, μας βοηθάει να αναγνωρίζουμε τα γράμματα.\nΌταν όμως απλά αγγίζουμε τα πλήκτρα και “γράφουμε” σ’ ένα πληκτρολόγιο, παράγεται μία διαφορετική αντίδραση στον εγκέφαλό μας, η οποία δεν ενδυναμώνει τον μαθησιακό μηχανισμό με τον ίδιο τρόπο.\nΓια τη συγκεκριμένη έρευνα, οι ερευνητές χώρισαν τους εθελοντές σε δύο ομάδες και τους ζήτησαν να μάθουν απ’ έξω ένα άγνωστο αλφάβητο.\nΗ πρώτη ομάδα μάθαινε να γράφει τα γράμματα με το χέρι, ενώ η δεύτερη ομάδα χρησιμοποιούσε πληκτρολόγιο. Κάθε εβδομάδα, καταγράφονταν τα όσα θυμόντουσαν απ’ το αλφάβητο. Τελικά, οι εθελοντές της πρώτης ομάδας, που έμαθαν τα γράμματα μέσω διαβάσματος και γραφής, τα θυμόντουσαν πολύ καλύτερα από τους εθελοντές της δεύτερης ομάδας.\nΗ καθηγήτρια Αν Μάντζεν, ειδικός στην ανάγνωση από το πανεπιστήμιο Σταβάνγκερ της Νορβηγίας και ο νευροφυσιολόγος Ζαν-Λούκ Βελέ απ’ το πανεπιστήμιο της Μασσαλίας, δημοσίευσαν τα ευρήματά τους στην επιστημονική εφημερίδα “Πρόοδοι στην αφή”.\nΆλλα πειράματα έδειξαν ότι η περιοχή Broca του εγκεφάλου, που συνδέεται με την ομιλία, ενεργοποιείται αισθητά όταν διαβάζουμε ένα ρήμα που συνδέεται με μία σωματική δραστηριότητα, σε αντίθεση με την ανάγνωση ενός αφηρημένου ρήματος ή ενός ρήματος που δεν συνδέεται με οποιαδήποτε ενέργεια.\n«Το ίδιο συμβαίνει κι όταν παρατηρούμε κάποιον που κάνει κάτι. Εμείς δεν χρειάζεται να κάνουμε απολύτως τίποτα. Το να ακούμε σχετικά ή το να παρακολουθούμε κάποια δραστηριότητα, είναι συχνά αρκετό από μόνο του», δήλωσε η Μάντζεν.


Οι τάσεις του Affiliate Marketing το 2013 - Click Money\nHome Affiliate Marketing Affiliate Blog Οι τάσεις του Affiliate Marketing το 2013\nΟι τάσεις του Affiliate Marketing το 2013\nΤο Affiliate Marketing είναι ένας χώρος που τείνει να εξελίσσεται διαρκώς παράλληλα με την τεχνολογία και να ακολουθεί συνεχώς νέες τάσεις. Τι θα δούμε λοιπόν το 2013;\n1. Mobile Performance Marketing.\nΑυτό που τονίζουν οι περισσότεροι Experts στο Affiliate Marketing, είναι η εκρηκτική άνοδος των χρηστών που σερφάρουν στο διαδίκτυο μέσω Smartphones και Tablets. Όπως ισχυρίζονται, το Mobile Traffic ανοίγει ένα νέο δρόμο με ευκαιρίες που πρέπει να εκμεταλλευτούν. Συνεπώς αυτή θα είναι η νέα τάση για το 2013.\nΤην ίδια άποψη φαίνεται να υιοθετεί και η Google! Πρόσφατα χιλιάδες αμερικάνικες επιχειρήσεις έλαβαν μια ταχυδρομική κάρτα από την Google μεταφέροντας το εξής μήνυμα: Your Customers are mobile. You can be too! Με το μήνυμα αυτό η Google ήθελε να τονίσει στον επιχειρηματικό κόσμο τη νέα τάση που παρατηρεί στις αναζητήσεις, μέσω των κινητών τηλεφώνων, οι οποίες έχουν αυξηθεί κατά 400% σε σχέση με το 2010!\n2. Cross Channel Marketing.\nΤο Cross Channel Marketing, κατά τα επόμενα χρόνια, πρόκειται ίσως να αλλάξει τελείως τη λογική που ακολουθεί το Affiliate Marketing σήμερα. Η λογική ότι το Network ανταμείβει μόνο τον Affiliate που βρέθηκε πιο κοντά σε μια πώληση, δηλαδή το τελευταίο Affiliate Link που πατήθηκε, πρόκειται να αλλάξει με τη λογική των κουπονιών.\nΑν αναλογιστεί κανείς ότι κάποιος διαλέγει τα προϊόντα που επιθυμεί να αγοράσει Online από τον υπολογιστή της δουλειάς του και ολοκληρώνει την πώληση από έναν άλλο στο σπίτι του, τότε γίνεται εύκολα αντιληπτό ότι το τρέχον σύστημα με τα cookies δεν είναι δίκαιο. Το Cross Channel Marketing είναι η μέθοδος που θα άρει αυτήν την αδικία, είτε μέσω των κουπονιών, είτε με κάποια άλλη τεχνική διαδικασία.\nΌσο οι Affiliates ψάχνουν για νέες ευκαιρίες πέραν της τοποθεσίας τους, τόσο τα Networks θα βρεθούν στη θέση να επεκτείνουν τις καμπάνιες τους, με συνεργασίες από άλλες αναπτυσσόμενες χώρες όπως η Αυστραλία, η Ρωσία, η Τουρκία κλπ.\nΟ ρόλος που παίζουν τα Social Media στο Affiliate Marketing ήταν και είναι καθοριστικός. Η προτίμηση των Affiliates στα Social Media φαίνεται ότι θα είναι και πάλι στο προσκήνιο το 2013. Σύμφωνα με τα στοιχεία της Affstat για το 2012, το 60% των Affiliates δήλωσε ότι χρησιμοποιεί τα Social Media για να οδηγήσει επισκεψιμότητα, ενώ το SEO έρχεται σε δεύτερη μοίρα.


e c o-δ ό μ η μ α: Σεπτεμβρίου 2009\nΠετρέλαιο - Νεες Πληροφορίες\nFACT BOX-Το κόστος άντλησης πετρελαίου ανά χώρα.\nΣτις 28 Ιουλίου 2009 το ROUTERS δημοσίευσε πληροφορίες σχετικά με το κόστος άντλησης του πετρελαίου.\nΤο κόστος άντλησης ενός βαρελιού πετρελαίου από την γη εξαρτάται από πολλούς παράγοντες συμπεριλαμβανομένου του μεγέθους και της ευκολία πρόσβασης στο κοίτασμα. Συνήθως οι εταιρείες είναι διστακτικές στο να δώσουν στοιχεία σχετικά με το κόστος.\nΤα παρακάτω στοιχεία που προσδιορίζουν το κόστος άντλησης των κοιτασμάτων των μελών του ΟPEC και των άλλων ανεξάρτητων χωρών δόθηκαν από εμπόρους και αναλυτές του κλάδου των πετρελαιοειδών. Επιπλέον στοιχεία έχει δώσει και το Διεθνές Κέντρο Ενέργειας.\nΣυμπερασματικά αναφέρει ότι το φθηνότερο πετρέλαιο παράγεται στην Σαουδική Αραβία γιατί το κοίτασμα βρίσκεται κοντά στην επιφάνεια του εδάφους και το μέγεθος δημιουργεί την οικονομία κλίμακας. Το λειτουργικό κόστος υπολογίζεται σε 1-2 δολάρια και με συνολικό κόστος μαζί με τα έξοδα για την επένδυση 4-6 δολάρια το βαρέλι.\nΣτο υπό εξάντληση κοίτασμα της Βρετανικής Βόρειας θάλασσας, όπου η πρόσβαση είναι δύσκολη , η βιομηχανία του πετρελαίου και αερίου του Ενωμένου Βασιλείου ανέφερε ότι η τιμή στην οποία καλύπτετε το κόστος άντλησης είναι τα 50 δολάρια το βαρέλι\nΤο International Energy Agency (IEA) τον Νοέμβριο του 2008 προσδιόρισε το κόστος παραγωγής στις παρακάτω τιμές.\nΜέση Ανατολή / Ν. Αφρική 6-28 $\nΆλλα κοιτάσματα με εύκολη πρόσβαση 6-30 $\nΚοιτάσματα με υπερβολικό CO2 30-80 $\nΚοιτάσματα σε βαθιά και πολύ βαθιά νερά 32-65 $\nΚοιτάσματα με πολύ δύσκολη πρόσβαση 32- 82 $\nΚοιτάσματα στην Αρκτική 32-100 $\nΒαρέα πετρέλαια-πίσσα 32-68 $\nΠετρέλαιο από σχιστόλιθο 52-113 $\nΜετατροπή του φυσικού αερίου σε υγρό καύσιμο 38-113 $\nΜετατροπή Λιγνίτη σε υγρά καύσιμο 60- 113 $.\nΟι τιμές αποδεικνύουν ότι όταν θα εξαντληθούν τα αποθέματα του πετρελαίου με εύκολη πρόσβαση και σε συνδυασμό με την συνεχώς αυξημένη ζήτηση πετρελαίου θα εκτοξεύσουν τις τιμές του πετρελαίου.\nΣύμφωνα με διεθνείς προβλέψεις, ο χρόνος κατά τον οποίο το πετρέλαιο εύκολης πρόσβασης θα φθάσει στο ανώτερο σημείο άντλησης και θα αρχίσει να μειώνεται θα είναι μεταξύ του 2012 και του 2016.\nΑυτό θα σημάνει την αρχή αυξήσεων στην τιμή του πετρελαίου. Έκτακτα γεγονότα όπως τυφώνες, τρομοκρατικές ενέργειες, πολιτική αστάθεια σε πετρελαιο-παραγωγές χώρες θα δημιουργήσει αστάθεια στις τιμές, τέτοια που η προηγούμενη αύξηση στα 147 δολάρια θα μοιάζει μικρή.Πέρα από το πρόβλημα της κλιματικής αλλαγής, το οποίο δημιουργείτε απ’ όλα τα ορυκτά καύσιμα, η απεξάρτηση από το πετρέλαιο είναι ανάγκη γιατί η μεγάλη αύξησή του θα οδηγήσει σε ύφεση την παγκόσμια οικονομία. Για την Ελλάδα, την πιο εξαρτημένη χώρα στην Ευρωπαϊκή Ένωση από το πετρέλαιο, αυτό θα είναι καταστροφικό.\nΕτικέτες άντληση πετρελαίου\nNew Schentist 17 ΑΥΓΟΥΣΤΟΥ 2009\nΑΝ Ο ΑΡΚΤΙΚΟΣ ΩΚΕΑΝΟΣ ΣΥΝΕΧΙΣΕΙ ΝΑ ΘΕΡΜΑΊΝΕΤΑΙ, μεγάτονοι μεθανίου θα απελευθερωθούν στην ατμόσφαιρα.\nΕίχε προβλεφθεί πριν από χρόνια και τώρα συμβαίνει. Στα βάθη του Αρκτικού Ωκεανού, το νερό θερμαίνεται από την ‘κλιματική αλλαγή’ και απελευθερώνεται μεθάνιο κάτω από την επιφάνεια της θάλασσας.\nΈχουν ανακαλυφθεί πάνω από 250 τέτοιοι ’θύσανοι’ στην δυτική περιοχή του αρχιπελάγους Svalbard στην νότια πλευρά της Νορβηγίας.\nΟι φυσαλίδες αποτελούνται κυρίως από μεθάνιο, που είναι το αέριο που συμβάλει περισσότερο και από το διοξείδιο του άνθρακα στο φαινόμενο του θερμοκηπίου.\nΟι θύσανοι ανακαλύφθηκαν μετά από έρευνα των James Clark Ross, του πανεπιστημίου του Birmingham και του Tim Minshall του ωκεανολογικού κέντρου του Southampton (UK).\nΔείτε την φωτογραφία του φαινομένου. Περισσότερες πληροφορίες στο περιοδικό New Schentist\nΑναρτήθηκε από eco-δόμημα στις 10:34 π.μ. Δεν υπάρχουν σχόλια:\nΕτικέτες κλιματική αλλαγή, μεθάνιο, υπερθέρμανση


RunningNews.gr Forum - Δρόμος Επαμεινώνδα 2018\nΔρόμος Επαμεινώνδα 2018 Νέο Θέμα Απάντηση στο θέμα\nΔημοσιεύτηκε - 16/05/2018 : 08:15:59\nΣκεφτόμαι να κατέβω την ερχόμενη Κυριακή στη Θήβα για τον συγκεκριμένο αγώνα γιατί έχω ακούσει καλά λόγια. Λίγο δύσκολος αλλά ωραίος...\nΜήπως έχει κάποιος τρέξει τον αγώνα αυτόν και έχει την διαδρομή για να πάρουμε μια ιδέα για τα υψομετρικά?\nEdited by - geronikos on 16/05/2018 08:17:52\nΔημοσιεύθηκε - 16/05/2018 : 08:56:30\nΚαλημέρα. Η διαδρομή είναι σαν καρδιογράφημα. Ανεβαίνεις και κατεβαίνεις διαρκώς. Στα τελευταία 4χλμ κατεβαίνεις.\nΔημοσιεύθηκε - 16/05/2018 : 09:24:24\nπράγματικο καρδιογράφημα... Σε ευχαριστώ πολύ για την απάντηση σου.\nΔημοσιεύθηκε - 20/05/2018 : 17:37:17\nΠολύ ώραίος αγώνας αλλά δύσκολος...πολλές ανηφόρο-κατηφόρες και μπόλικη ζέστη αλλά πραγματικά άξιζε τον κόπο. Πολύ καλή η διοργάνωση σε όλα τα επίπεδα, με αρκετούς σταθμούς και όλους πρόθυμους να βοηθήσουν και να σε υποστηρίξουν! Ελπίζω και του χρόνου να'μαστε καλά και να συμμετάσχουμε και πάλι!\nΔημοσιεύθηκε - 21/05/2018 : 20:09:22\nΠρωτη φορά στη Θήβα. Όμορφη αλλα δύσκολη διαδρομή λογω υψομετρικων (elevation 300μ) και θερμοκρασίας. Δωρεάν, με πολυ καλή τροφοδοσία. Πολυ καλή παρέα οι θηβαιοι δρομεις. Το δρομολόγιο δεν ήταν κλεισμένο για τους δρομείς αλλά δεν είδα κάποιο σοβαρό πρόβλημα. Και του χρόνου.


Βosch και αυτόνομη οδήγηση : Τι αλλάζει στις πόλεις ; – xOrisOria News\nΒosch και αυτόνομη οδήγηση : Τι αλλάζει στις πόλεις ;\nDate: 21 Μαρτίου, 2019\nΝέα δεδομένα στην τεχνολογία αυτοκινήτου φαίνεται πως έχει φέρει η εποχή της 4ης βιομηχανικής επανάστασης. Τεχνολογίες ΙοΤ βρίσκουν εφαρμογή όλο και περισσότερο στον τομέα της αυτοκίνησης, καθιστώντας τα οχήματα περισσότερο ασφαλή, ευκολοδήγητα και άνετα από ποτέ. Πλέον έχουμε φτάσει σε ένα επίπεδο που το αυτοκίνητο χορηγεί αρκετές πληροφορίες στον οδηγό, λόγω της σύνδεσης των συστημάτων και υποσυστημάτων του, τόσο μεταξύ τους, όσο και με τον έξω κόσμο.\nΛαμβάνοντας υπόψιν όλα τα παραπάνω, η Bosch δεν μπορεί παρά να θεωρήσει ότι το αυτοκίνητο του μέλλοντος θα είναι αυτοματοποιημένο. «Υπάρχουν 5 επίπεδα αυτοματοποιημένης οδήγησης.», διατύπωσε στο 4ο Συνέδριο Τεχνολογίας της Ναυτεμπορικής, ο Διευθύνων Σύμβουλος και Αντιπρόεδρος του Ομίλου Bosch στην Ελλάδα, κύριος Ιωάννης Κάπρας. «Αυτή τη στιγμή βρισκόμαστε στο επίπεδο 1, δηλαδή αυτοματοποίηση σε επίπεδο συστημάτων υποβοήθησης του οδηγού. Πολύ σύντομα ωστόσο, αναμένεται να κυκλοφορούν στους δρόμους αυτοκίνητα που θα φέρουν τεχνολογία αυτόνομης οδήγησης επιπέδου 2, όπου επιτρέπεται στον οδηγό να πάρει τα χέρια του από το τιμόνι για περιορισμένα χρονικά διαστήματα, αλλά και τεχνολογία επιπέδου 3 που θα επιτρέπει στον οδηγό να επικεντρωθεί σε άλλες δραστηριότητες, μέχρι το αυτοκίνητο να χρειαστεί την παρέμβασή του.»\nΗ αλλαγή που πρόκειται να επέλθει στην αστική κινητικότητα με τα αυτόνομα οχήματα, θα είναι εφάμιλλη της μετάβασης από τις άμαξες στα αυτοκίνητα. Σύμφωνα με μελέτες, τα αυτόνομα οχήματα θα κυκλοφορούν στους δρόμους από το 2030 και έπειτα, ενώ τη δεκαετία 2040 έως 2050, ο αριθμός τους, προβλέπεται να ξεπεράσει τον αριθμό των συμβατικών, με σχεδόν όλες οι μεταφορές στις πόλεις να γίνονται με οχήματα χωρίς οδηγό.\nΗ αλλαγή στις πόλεις & ο οικονομικός αντίκτυπος\nΣτα επόμενα 15 χρόνια, οι κάτοικοι των προαστίων θα μπορούν να καλούν ένα λεωφορείο χωρίς οδηγό, μέσω μιας εφαρμογής, ενώ το κόστος μετακίνησης δεν θα διαφέρει σε σύγκριση με τις δημόσιες συγκοινωνίες. Τα Ι.Χ βέβαια χωρίς οδηγό, αδιαμφισβήτητα φέρουν δυο πολύ σημαντικά πλεονεκτήματα σε σχέση με τα μέσα μαζικής μεταφοράς, λεωφορεία και τρένα : α) προσφέρουν περισσότερη ηρεμία και β) μεταφέρουν τον επιβάτη κατευθείαν στον προορισμό του. Πάραυτα, οι δημόσιες συγκοινωνίες θα εξακολουθήσουν να έχουν κυρίαρχο ρόλο για περίπου 20 χρόνια, διότι αν κάθε επιβάτης αλλάξει τον τρόπο μετακίνησης του από λεωφορείο ή τρένο σε αυτόνομο όχημα, θα δημιουργηθούν συνθήκες κυκλοφοριακής συμφόρησης.\nΓια να αποφευχθεί αυτό, οι πόλεις θα πρέπει να ρυθμίσουν τη χρήση των αυτόνομων οχημάτων, με ένα σύστημα οδικών τελών. Στο Λονδίνο για παράδειγμα έχει καθιερωθεί ήδη ένα τέλος κυκλοφοριακής συμφόρησης, το οποίο εφαρμόζεται σε τμήματα της πόλης με μεγάλο όγκο κίνησης σε συγκεκριμένες ώρες. Μάλιστα έχει σχεδιαστεί με τέτοιο τρόπο, ώστε να ενθαρρύνει τον κόσμο να χρησιμοποιεί τα δημόσια μέσα μεταφοράς αντί για το αυτοκίνητο.\nΤα τέλη κυκλοφοριακής συμφόρησης αναμένεται να αποτελέσουν σταθερή πηγή εσόδων για μια πόλη. Ενδεικτικά στο Αμβούργο, 30 εκ. ευρώ εισρέουν στα ταμεία από πρόστιμα παραβάσεων, συμπεριλαμβανομένων των εισιτηρίων στάθμευσης, ενώ στη Στουτγάρδη συγκεντρώνονται 11 εκ. ευρώ από τις κάμερες ελέγχου ταχύτητας. Τα έσοδα βέβαια από τα πρόστιμα θα μειωθούν δραματικά όταν τα αυτόνομα οχήματα κυριαρχήσουν στις πόλεις, διότι θα σταθμεύουν σε νόμιμες θέσεις στάθμευσης και θα τηρούν τα όρια ταχύτητας, ωστόσο το έλλειμμα αυτό μπορεί εύκολα να αντισταθμιστεί με τα τέλη κυκλοφοριακής συμφόρησης.\nΕπιπλέον οι πόλεις θα παρέχουν υπηρεσίες αυτόνομης οδήγησης . Εκμεταλλευόμενες τα υφιστάμενα κέντρα ελέγχου κυκλοφορίας θα παρέχουν σταθμούς ενοικίασης αυτόνομων Ι.Χ, e-scooter και e-bike. Oι εξελίξεις στον τομέα της αυτοκίνησης θα αλλάξουν τα δεδομένα και στην αγορά εργασίας. Σύμφωνα με έρευνες, αναμένεται να υπάρξει ζήτηση για περισσότερους τεχνικούς υπολογιστών, αλλά και για προσωπικό που θα στελεχώσει τα κέντρα ελέγχου κυκλοφορίας των αυτόνομων οχημάτων. Καινούργιες θέσεις εργασίας θα δημιουργηθούν επίσης και σε άλλες υπηρεσίες στον τομέα του αυτοκινήτου, όπως αυτή της διαχείρισης στόλου. Τέλος αναμένεται να αυξηθεί η ζήτηση στον τομέα παροχής υπηρεσιών καθαρισμού, καθώς η υγιεινή θεωρείται σημαντικός παράγοντας για το car-sharing.\nΆπαξ και τα αυτόνομα οχήματα αναλάβουν το τιμόνι, οι οδηγοί θα έχουν το χρόνο να ασχοληθούν και με άλλες δραστηριότητες, όπως να εργαστούν ή να επιλέξουν κάποιας μορφής ψυχαγωγίας ή ακόμη και να κάνουν διαδικτυακές αγορές. Κατά τη διάρκεια ενός μόνο έτους, υπολογίζεται πως κάθε πολίτης της ΕΕ περνά σχεδόν 40 λεπτά τη μέρα μέσα σε ένα όχημα – συχνά σε αυτοκίνητο. Τα καταστήματα και τα εστιατόρια που βρίσκονται παραπλεύρως των οδικών αρτηριών και τα οποία κυριολεκτούν επιβιώνουν λόγω της κίνησης, ενδεχομένως να βρεθούν σε μειονεκτική θέση, μιας και οι οδηγοί θα επιλέγουν πλέον έναν συγκεκριμένο προορισμό στον ενσωματωμένο υπολογιστή του αυτόνομου οχήματος χωρίς να σχεδιάζουν κάποια αυθόρμητη στάση. Ωστόσο, η επιχείρησή τους θα μπορούσε να γίνει γνωστή, αξιοποιώντας τις υπηρεσίες με βάση την τοποθεσία. Στις οθόνες των οχημάτων χωρίς οδηγό θα μπορούν να εμφανίζονται προσωποποιημένες διαφημίσεις, αλλά και διαφημίσεις με βάση την τοποθεσία, προωθώντας με αυτό τον τρόπο ένα εστιατόριο ή κατάστημα που βρίσκεται σε κοντινή απόσταση ή ταιριάζει με τα ενδιαφέροντα του επιβάτη. Αυτές οι νέες υπηρεσίες με βάση τα δεδομένα αποτελούν μια μεγάλη αναδυόμενη αγορά.\nΕν κατακλείδι, η αυτόνομη οδήγηση δεν θα αντικαταστήσει τις δημόσιες μεταφορές, δηλαδή τα λεωφορεία και τα τρένα, οι πόλεις θα ρυθμίζουν την κυκλοφορία με συστήματα τελών κυκλοφοριακής συμφόρησης, ενώ τέλος πολλές θέσεις εργασίας αναμένεται να δημιουργηθούν σε διάφορους τομείς.


Διεύθυνση Σπουδών - ΚΕΝΤΡΟ ΞΕΝΩΝ ΓΛΩΣΣΩΝ ΕΛΕΝΗ ΑΝΑΔΙΩΤΗ\nΗ Ελένη Αναδιώτη γεννήθηκε το 1980 και μεγάλωσε και κατοικεί στη Θήβα. Αφού ολοκλήρωσε τον κύκλο της Μέσης Εκπαίδευσης στο Κλασσικό Λύκειο Θήβας, εισήχθη στο τμήμα Αγγλικής Γλώσσας και Φιλολογίας του Πανεπιστημίου Αθηνών το 1997 με υψηλή σειρά στη κατάταξη εισαγωγής (20η). Εκεί ακολούθησε το πρόγραμμα σπουδών του τομέα Γλώσσας και Γλωσσολογίας. Αποφοίτησε τον Ιούνιο του 2001 με βαθμό ΛΙΑΝ ΚΑΛΩΣ και έγινε δεκτή για μεταπτυχιακές σπουδές στο University College London του University of London, ένα από τα 5 καλύτερα Πανεπιστήμια της Μεγ. Βρετανίας, αποκτώντας το 2002 τον μεταπτυχιακο τίτλο Μ.Α. in Modern English Language με Διάκριση (Merit).\nΠαράλληλα, είναι κάτοχος πτυχίου Γερμανικών επιπέδου Γ2 (άριστη γνώση) και Γαλλικών επιπεδου Β1 (μέτρια γνώση).\nΕπιπροσθέτως, παρακολούθησε πλήθος σεμιναρίων μεθοδολογίας, ψυχολογίας και παιδαγωγικών τόσο στην Ελλάδα όσο και στην Αγγλία, στα Πανεπιστήμια του Λονδίνου και του Λάνκαστερ.\nΤο 2003 ίδρυσε το «Κέντρο Ξένων Γλωσσών Ελενη Αναδιώτη», το οποίο παρουσιάζει ιδιαίτερη επιτυχία, έχοντας αναδείξει δεκάδες πτυχιούχους Γλωσσομάθειας στη πορεία αυτών των χρόνων.\nΕίναι διπλωματούχος μεταφράστρια του Βρετανικού Συμβουλίου, απ΄όπου αποφοίτησε με βαθμο A, και διαθέτει επίσης πιστοποίηση για τη διδασκαλία Ξένων Γλωσσών σε παιδιά με Ειδικές Μαθησιακές Δυσκολίες από τον μεγαλύτερο φορέα εξετάσεων και πιστοποιήσεων της Μεγ. Βρετανίας, Edexcel, μέσω του ULEAC (University of London Examinations and Assessment Council).\nΈχει συμμετάσχει σε πολλά συνέδρια Εφαρμοσμένης Γλωσσολογίας στην Ελλάδα και στο εξωτερικό σαν εισηγήτρια και είναι μέλος του TESOL GREECE και του TESOL INTERNATIONAL (Teachers of English to Speakers of Other Languages).


eClass ΕΚΠΑ | Κοινωνία και Πολιτική στη Σπάρτη...\nΚοινωνία και Πολιτική στη Σπάρτη της Αρχαϊκής κα...\nΚοινωνία και Πολιτική στη Σπάρτη της Αρχαϊκής και Κλασικής Εποχής\nΒασίλης Λεντάκης. Κοινωνία και Πολιτική στη Σπάρτη της Αρχαϊκής και Κλασικής Εποχής. Ανακτήθηκε την Τρίτη, 17 Μαΐου 2022 από https://eclass.uoa.gr/courses/PHIL1114/\nΣτο μεταπτυχιακό αυτό σεμινάριο θα εξεταστούν θέματα όπως ο χαρακτήρας του σπαρτιατικού πολιτεύματος, οι πολιτικοί θεσμοί, η κοινωνική δομή, η εκπαίδευση, τα συσσίτια, ο γάμος, η οικογένεια και η θέση της γυναίκας. Τα βασικά κείμενα θα είναι η Λακεδαιμονίων Πολιτεία του Ξενοφώντα, τα Πολιτικά του Αριστοτέλη και ο πλουτάρχειος Βίος του Λυκούργου.\nΤο σεμινάριο θα γίνεται κάθε Δευτέρα 1200.15.00, στην αίθουσα 641. Έναρξη: Δευτέρα 4 Μαρτίου 2019.


Ο Δημήτρης Ιτούδης σε νέες αναζητήσεις - adieksodos.gr\nΑρχική Χωρίς κατηγορία Ο Δημήτρης Ιτούδης σε νέες αναζητήσεις\nΗ τριετής συμφωνία του Δημήτρη Ιτούδη με την Φενέρμπαχτσε όπου υπήρχε ο δικός του μέντορας μόνο που πλέον ο Έλληνας κόουτς είναι δάσκαλος.\nΤο ότι ο Δημήτρης Ιτούδης θα συνέχιζε την καριέρα του στην Φενέρμπαχτσε είναι κάτι που το γνωρίζαμε από καιρό κι απέμενε η επίσημη ανακοίνωση.\nΚαι προσέξτε τις συμπτώσεις: Ο Ιτούδης επιστρέφει στη χώρα (Τουρκία) όπου άρχισε την ευρωπαϊκή του αναζήτηση ως head coach όταν αποφάσισε να διαχωρίσει τους δρόμους του με τον Ζέλικο Ομπράντοβιτς. Την περίοδο 2013-2014 είχε αναλάβει την τεχνική ηγεσία της Μπάνβιτ πριν μετακομίσει στην ΤΣΣΚΑ Μόσχας όπου έσπασε κάθε ρεκόρ με την οχταετή του παραμονή.\nΜάλιστα με τον Ομπράντοβιτς θα τα ξαναπούν στην Euroleague αφού ο Ζοτς επιστρέφει με την Παρτιζάν μετά από ένα χρόνο απουσίας.\nΚαι βέβαια ο Ιτούδης αναλαμβάνει για τρία χρόνια την ομάδα όπου ο μέντορας, κουμπάρος κι αδερφικός του φίλος εργάστηκε για μια επταετία. Και όχι μόνο αυτό. Ο Ομπράντοβιτς οδήγησε την Φενέρμπαχτσε στην κορυφή της Ευρώπης το 2017 και την έκανε την πρώτη ομάδα της Τουρκίας που κατακτά την Euroleague.\nΗ αλήθεια είναι ότι εδώ και κάμποσα χρόνια, ο Δημήτρης Ιτούδης έχει φύγει από το ρόλο του «μαθητή» του Ομπράντοβιτς καθώς έχει γίνει ο ίδιος δάσκαλος! Όχι ότι τον «μειώνει» η μάθησή του πλάι σε έναν εκ των κορυφαίων όλων των εποχών. Το αντίθετο, άλλωστε και ο ίδιος λέει πόσο ευγνώμων είναι.\nΌμως έχει καθιερωθεί ως ένας από τους κορυφαίους προπονητές στην Euroleague, βρίσκεται σε ακόμα έναν φιλόδοξο Οργανισμό μετά τα οχτώ χρόνια στην ΤΣΣΚΑ (όπου κατέκτησε δύο φορές το τρόπαιο) κι ετοιμάζεται για νέες περιπέτειες.\nΔίπλα στον Ομπράντοβιτς ο Ιτούδης ανέπτυξε ακόμα περισσότερο την προσωπικότητά του, διαμόρφωσε τη φιλοσοφία του και την εξέλιξε.\nΑπό τα χέρια του αναδεικνύονται και προοδεύουν κι άλλοι προπονητές, όπως ο Ανδρέας Πιστιόλης που μετά από 9 χρόνια στο πλευρό του Ιτούδη, ανέλαβε head coach στην Γαλατασαράι. Και τα πάει πάρα πολύ καλά.\nΌπως αναφέραμε έκανε το μεταπτυχιακό του ο Πιστιόλης πλάι στον Ιτούδη. Και τώρα θα είναι αντίπαλοι στην Τουρκία! Όπως φυσικά και με τον Δημήτρη Πρίφτη που συμφώνησε με την Τόφας. (Τι τους συνδέει; Ο Παναθηναϊκός. Πάμε παρακάτω). Συνεργάτης του στην Φενέρμπαχτσε θα είναι ο Στέφανος Δέδας όπως και στην ΤΣΣΚΑ\nΚαι βέβαια η μεγάλη πρόκληση που έχει μπροστά του ο κόουτς Ιτούδης πριν αρχίσει στην Φενέρ είναι η Εθνική ομάδα την οποία θα καθοδηγήσει στο Eurobasket.\nΕπόμενο άρθροGoldie Hawn-Kurt Russell: Στην Ελλάδα για τις καλοκαιρινές διακοπές τους


5 Ανδρικά φούτερ με σχέδιο που αξίζει να δοκιμάσεις - The-Man.gr\nwritten by Sofia V. 22/01/2022\nΤα φούτερ είναι απαραίτητα μέσα σε μια ανδρική ντουλάπα τους μήνες του χειμώνα. Ακόμα και αν το στυλ σου δεν είναι τόσο casual αλλά πιο επίσημο, ένα φούτερ βρίσκεται πάντα στην ντουλάπα για να σου δώσει μια πιο χαλαρή και αθλητική εμφάνιση. Είναι αλήθεια πως τα απλά, μονόχρωμα ρούχα επιλέγονται συχνά. Ωστόσο, υπάρχουν κάποια φούτερ με σχέδιο τα οποία θα σε εντυπωσιάσουν και αξίζει να τους δώσεις μια ευκαιρία.\nΕάν ,λοιπόν, θέλεις να δώσεις λίγο χρώμα στις καθημερινές σου εμφανίσεις και να κάνεις τη διαφορά ανάμεσα στους άλλους, τότε μείνε εδώ. Παρακάτω θα δεις 5 ανδρικά φούτερ με σχέδιο που αξίζει να δοκιμάσεις!\nΦούτερ με σχέδιο για καθημερινές εμφανίσεις!\nΦούτερ με σχέδιο γαλαξία\nΤο μοτίβο του γαλαξία είναι ιδιαίτερα διαδεδομένο το τελευταίο διάστημα και όχι μόνο σε ρούχα. Είναι αλήθεια πως είναι αρκετά εντυπωσιακό και δίνει αρκετό χρώμα και διάθεση στο ντύσιμο. Το συγκεκριμένο φούτερ είναι αρκετά πρωτότυπο και ενδιαφέρον αφού και το σχέδιο είναι έξυπνο. Όπως φαίνεται και από την εικόνα, το φούτερ έχει κουκούλα, κορδόνια και μια ενιαία τσέπη χαμηλά. Έχει κανονική εφαρμογή και το υλικό του δεν είναι ούτε λεπτό αλλά ούτε πολύ χοντρό.\nΤο φλοράλ είναι ένα πολύ διαδεδομένο μοτίβο που παραμένει στη μόδα τα τελευταία χρόνια. Ενώ αρχικά ήταν συνδεδεμένο με την γυναικεία μόδα, μετά κέρδισε έδαφος και στην ανδρική μόδα. Είναι αλήθεια πως αυτό το μοτίβο δίνει μια γλυκιά, ρομαντική αύρα σε αυτόν που το φοράει και αναβαθμίζει πολύ τα ανδρικά ντυσίματα. Το συγκεκριμένο φούτερ έχει φλοράλ σε σχεδόν όλη του την επιφάνεια. Συγκεκριμένα, ένα πλήθος λουλουδιών ξεχύνεται από την πάνω πλευρά του ρούχου και πάει προς τα κάτω. Το φούτερ είναι μαύρο με πολύχρωμο σχέδιο, έχει κουκούλα, κορδόνια, λάστιχο στα μανίκια και μια ενιαία τσέπη χαμηλά.\nΔες επίσης : Νέα ανδρικά ρούχα Pull&Bear για Χειμώνα 2021-2022\nΓαλάζιο φούτερ με cartoon σχέδια\nΜια επιλογή που θα χαρίσει χρώμα, ζωντάνια και ξεγνοιασιά στην εμφάνιση σου είναι το συγκεκριμένο φούτερ. Το γαλάζιο είναι ένα χρώμα που συνδυάζεται εύκολα με άλλα χρώματα, οπότε δε θα αντιμετωπίσεις δυσκολία στο συγκεκριμένο θέμα. Το φούτερ είναι γεμάτο από σχέδια που έχουν να κάνουν με μουσική. Έχει μια retro διάθεση και είναι πολύ χαρούμενο. Όπως βλέπεις, το φούτερ διαθέτει κουκούλα, λάστιχα και μια μεγάλη ενιαία τσέπη για τα χέρια.\nΈνα ιδιαίτερο φούτερ με ένα πολύ όμορφο σχέδιο που θα αναβαθμίσει το καθημερινό σου ντύσιμο. Αναπαριστά μια όμορφη ανθισμένη αμυγδαλιά , που θυμίζει αρκετά την ιαπωνική κουλτούρα. Δημιούργησε εμφανίσεις που θα τραβήξουν τα βλέμματα με αυτό το ιδιαίτερο φούτερ. Όπως βλέπεις, έχει κουκούλα, λάστιχο στα μανίκια και μια ενιαία τσέπη χεριών.\nΔες επίσης : Στιλάτα ανδρικά ρούχα για Χειμώνα 2021-2022\nΦούτερ με σχέδιο neon lights\nΜπορεί τα neon lights να είναι τυπωμένα πάνω στο συγκεκριμένο φούτερ, παρόλα αυτά το κάνουν ιδιαίτερα εντυπωσιακό. Το βασικό του χρώμα είναι το μαύρο ενώ τα σχέδια κυμαίνονται κυρίως σε κόκκινα χρώματα. Με λίγα λόγια, δίνει την αίσθηση ότι κυκλοφορείς στους δρόμους του Τόκιο. Έχει κουκούλα, κορδόνια, λάστιχα στα χέρια και στη μέση καθώς και μια ενιαία τσέπη για τα χέρια.\nΔες επίσης : 6 Επιλογές για μοντέρνο χειμερινό ανδρικό ντύσιμο!\nΒάλε χρώμα στα καθημερινά σου ντυσίματα και κάνε τα ακόμα πιο ενδιαφέροντα. Δες ιδιαίτερα φούτερ με σχέδιο που θα δώσουν ζωντάνια στα outfits σου. Ο χειμώνας θέλει χρώμα και γι’ αυτό μη φοβηθείς να τολμήσεις! Επίσης, για ακόμα περισσότερες επιλογές τόσο σε φούτερ αλλά και για ανδρική ένδυση μπορείς να επισκεφθείς το NewChic!


Tα καλύτερά μας χρόνια!\nΛεπτομέρειες\tΤζίνα Σπάρτακου & Νίκος Κοντομήτρος\nΜια φοιτήτρια στα 80’ s και ένας νυν φοιτητής εξομολογούνται…\nΕμείς τότε, λόγω τιμής, δεν δίναμε Πανελλήνιες για να μπούμε στο Πανεπιστήμιο και να σπουδάσουμε. Δίναμε Πανελλήνιες και πεθαίναμε στο διάβασμα, για να εξαγοράσουμε τέσσερα, μπορεί και πέντε χρόνια απόλυτης ελευθερίας.\nΜ᾽αυτό θέλω να πω ότι όταν ήμασταν τότε φοιτητές, καθόλου δεν μας ένοιαζε, τι θα κάνουμε μετά στη ζωή μας. Εμένα δηλαδή και την παρέα μου. Ζούσαμε σαν να μην υπάρχει αύριο. Δεν θυμάμαι ούτε μια φορά στα πέντε χρόνια, να ανοίξαμε συζήτηση για το επαγγελματικό μας μέλλον. Τι άγνοια κινδύνου θεέ μου…\nΌμως αυτά τα πέντε χρόνια στη Νομική σχολή Κομοτηνής, για μένα ήταν ένα κομμάτι από τα καλύτερα χρόνια της ζωής μου.\nΤο ποτό στην ντισκοτέκ που έκανε 60 δραχμές, δηλαδή 15 λεπτά του ευρώ, αν έχεις τον θεό σου!\nΤότε πολύ τρέντυ ήταν η βότκα πορτοκάλι και φυσικά οι μπύρες FIX που τις πίναμε με τα τραπέζια της παρέας…\nΤο ότι το τρένο Θεσσαλονίκη - Κομοτηνή που ήταν γεμάτο φαντάρους και σάκους, έκανε 8 ώρες να φτάσει στον προορισμό του.\nΤο ότι υπήρχαν δύο μπουζούκια στην Κομοτηνή. Το Στορκ και το Λ᾽αμόρε. Την μια χρονιά καίγανε το ένα, πηγαίναμε στο άλλο. Την άλλη χρονιά, στο άλλο. Τότε ακούγαμε το ‘‘και θέλω να ρθω να σ᾽ αρπάξω από την άλλη, να την ρωτήσω με τα μάτια δακρυσμένα, με ποιό δικαίωμα σε πήρε από μέναααα και ποιά θυσία, ποιά θυσία έχει κάνει αυτή (μικρή παύση), για σέεεεεεναααα…’’\nΗ φοιτητική ζωή χωρίς κινητά ήταν ένα όνειρο. Δίναμε ραντεβού στην πλατεία Ειρήνης και ναι, τα καταφέρναμε και βρισκόμασταν.\nΤρώγαμε σουβλάκια και λουκάνικα στον Πλάτανο, αλλά τις πατάτες τις πέρναμε από άλλο μαγαζί, γιατί ο Πλάτανος δεν τηγάνιζε πατάτες και μαλώναμε ποιός θα φύγει από την παρέα, για να πάει να φέρει τις πατάτες…Τα τραπέζια αυτά θυμάμαι να είναι γεμάτα με δεκάδες μπουκάλια από μπύρες FIX…\nΜέναμε όλοι μαζί στο ξενοδοχείο Όλυμπος και αντί να διαβάζουμε, πηγαίναμε από το ένα δωμάτιο στο άλλο, όλη την νύχτα, με τις νυχτικιές και την παντόφλα και κατουριόμασταν από τα γέλια μέχρι το πρωί.\nΚαι μπορεί να πληρώναμε ξενοδοχείο, αλλά κάθε βράδυ διανυκτερεύαμε όλοι μαζί σε άλλο σπίτι. Όπου μας έβγαζε η άκρη.\nΚυρίως όμως μέναμε στον Γιάννη, (έγκριτος δικηγόρος σήμερα) που ήταν ο κολλητός μου και μέσα στο φοιτητικό αυτό σπίτι των 15 τετραγωνικών, έχουμε κάνει τα πάντα: πάρτι με καλεσμένο όλο το έτος, μπουγέλα με το νερό να φτάνει μέχρι τα γόνατα, έχουμε παίξει βόλεϊ με κανονική μπάλα κάνοντας δίχτυ το σκοινί απλώματος, έχουμε διαβάσει, έχουμε κοιμηθεί με τα ρούχα στο πάτωμα ακούγοντας το Χαμόγελο της Τζοκόντα. Όμως δεν θα ξεχάσω το καλύτερο: ένα βράδυ ξεκινήσαμε να γελάμε με νευρικά γέλια, κατά τις δέκα και σταματήσαμε να γελάμε στις 8 το πρωί….Non stop.\nΤα όσα ζήσαμε μ᾽αυτή την παρέα, που μου θυμίζει έντονα την παρέα του ‘‘Λόγω τιμής’’, δεν περιγράφονται με λόγια… Ίσως ήμασταν λίγο περισσότεροι, καμιά δεκαπενταριά άτομα, αλλά παρά το πλήθος, ήμασταν πολύ αγαπημένοι και ενωμένοι. Δεν κάναμε βήμα χωριστά, κάποιοι είχαν γίνει ζευγάρια, κάποιοι είχαν σχέσεις στις πόλεις τους. Όμως τα γέλια, οι πλάκες, το χαβαλέ, οι βόλτες, η αγάπη, το δέσιμο, ήταν μοναδικά, γιατί ήταν αθώα, αγνά και όλα ειλικρινά. Λόγω τιμής, ήταν από τις πιο δεμένες και αγαπημένες παρέες της ζωής μου!\nΕπάγγελμα: φοιτητής. Εν έτει 2019! Βλέπω Λόγω Τιμής (παλιά επεισόδια στο You Tube) και σκέφτομαι πόσο πάρα πολύ διαφορετικά είναι τα πράγματα σήμερα. Αλλιώς τότε, αλλιώς τώρα.\nΦυσικά, και συνεχίζουμε να δίνουμε «Πανελλήνιες» - άλλωστε, νομίζω αυτό το ξέρεις και εσύ – για να «μπούμε» στη σχολή που επιθυμούμε.\nΌμως όλη η διαδρομή μέχρι να φτάσουμε ως εκεί, είναι γεμάτη από κούραση και δυσκολίες. Και, δεν βελτιώνεται αρκετά στα φοιτητικά χρόνια, ειδικά στην περίπτωση που η σχολή σου είναι υψηλόβαθμη, όπως για παράδειγμα η Νομική και η Ιατρική.\nΑνέμελες στιγμές υπάρχουν (ας είμαστε ειλικρινείς σε αυτό). Ίσως, όμως, να είναι λιγότερες σε σχέση με το παρελθόν.\nΧαλάρωση και ελευθερία, είναι δύο λέξεις με μεγάλη αξία και «βαρύνουσα» σημασία για τη ζωή μας. Κι, όσο περνούν τα εξάμηνα, οδεύοντας προς το φινάλε, συνειδητοποιείς, ακόμα πιο πολύ, τη σημαντικότητα τους.\nΝαι, θα βγούμε έξω. Συνήθως, την Παρασκευή ή το ΣΚ. Το πρόσεξες το «ή», Όχι «και»! Γιατί πλέον η τιμή του ποτού και του φαγητού δεν κοστίζει, όπως τότε,… 150 δραχμές, αλλά 10 ευρώ περίπου (αν εξασκήσεις λίγο τη μαθηματική σου ικανότητα και κάνεις την αναλογία, θα καταλάβεις για πόσο μεγάλη διαφορά μιλάμε). Αφετέρου, γιατί οι περισσότεροι φοιτητές εργάζονται, προκειμένου να εξασφαλίσουν το χαρτζιλίκι τους. Οπότε, ελεύθερος χρόνος μεσοβδόμαδα φαντάζει σχήμα οξύμωρο. Ιδιαίτερα, στην περίπτωση που ο φοιτητής έχει «περάσει» σε σχολή μακριά από τον τόπο διαμονής του, η παράλληλη απασχόληση καταλήγει μονόδρομος.\nΝαι, θα πάμε για καφέ (και για πολύ Κους – Κους). Αν αυτό δε γίνει το ΣΚ, θα συμβεί σίγουρα μετά το μάθημα στη σχολή (μπορεί και κατά τη διάρκεια του τελευταίου διαλείμματος– μην υπολογίσω πόσα 5λεπτα διαλείμματα κατέληξαν σε 5ωρες συζητήσεις), αλλά και πριν το πρωινό μάθημα – εκεί, που ακόμα και τη στιγμή, που βρίσκεσαι μέσα στην αίθουσα, αρνείσαι να πιστέψεις ότι είσαι σε πανεπιστημιακό χώρο.\nΝαι, θα δοκιμάσουμε και το brunch μας. Πιο καινούργιο, πιο ιδιαίτερο, πιο συνδυαστικό, πιο πολυποίκιλο (σαν την ετυμολογία της λέξης brunch, που αποτελεί ένωση του Breakfast και του Lunch). Αυτό, θα το προγραμματίσουμε για την Κυριακή μας, την υπέροχη τούτη μέρα, που ούτε να ξυπνήσουμε νωρίς χρειάζεται, ούτε να διαβάσουμε. Τη μέρα που το «The Art Of Doing Nothing» κυλά στο αίμα μας – και δε νιώθουμε τύψεις γι αυτό. Το αντίθετο (μη σου πω).\nΒέβαια, για να μην ωραιοποιούμε καταστάσεις, όλα όσα σου είπα (και άλλα τόσα ακόμη), θα γίνουν με τη συντροφιά του κινητού μας. Της προέκτασης του χεριού μας. Μιλάμε απαλλαγμένοι από υπερβολές και βουτηγμένοι σε βαθιά ειλικρίνεια. Σε προειδοποιώ – αν και δε νομίζω ότι αναφέρομαι σε κάτι που έχει διαφύγει της προσοχής σου: Αν στο τραπέζι κάθονται 4 άτομα, υπολόγισε 14. Γιατί, σίγουρα θα μιλήσεις (διαδικτυακά) και με άλλα πρόσωπα, όσο κάθεσαι με την παρέα σου. Ένα «σκούντημα» στο Facebook αρκεί, για να ξετυλιχτεί ο «Μίτος της Αριάδνης». Λίγο παρόντες, λίγο απόντες στη στιγμή, τούμπαλιν και πάμε από την αρχή.\nΗ παρέα, πάντως, συνεχίζει να αποτελεί ορόσημο της φοιτητικής ζωής. Άλλαξε η μορφή της, όχι, όμως και η ουσία της. Άλλωστε, η ζωή είναι μερικοί ξένοι που επέλεξαν το μαζί. Και αυτή, είναι και η ομορφιά της.\nΑπό τη Τζίνα Σπάρτακου και τον Νίκο Κοντομήτρο\nΛόγω Τιμής\tφοιτητές τότε και τώρα\tφοιτητική ζωή\tΚομοτηνή\tΑθήνα


Έγκλημα στην Πετρούπολη: Οργή στη δίκη για τη δολοφονία της 18χρονης Ειρήνης - Ειδήσεις\nNewsit / Έγκλημα / Έγκλημα στην Πετρούπολη: Οργή στη δίκη για τη δολοφονία της 18χρονης Ειρήνης\nΔημοσιεύθηκε: 23.07.2018 | 14:03\nΟι συγγενείς της 18χρόνης υποδέχθηκαν με κατάρες τον κατηγορούμενο. “Δολοφόνε, απάνθρωπε…” φώναξαν την ώρα που ισχυρή αστυνομική δύναμη τον οδηγούσε από τη πίσω πόρτα στην αίθουσα του δικαστηρίου. Τραγική φιγούρα η μαυροφορεμένη μάνα της 18χρονης, η οποία ουρλιάζοντας και κλαίγοντας έλεγε: “Έπρεπε να έχεις αυτοκτονήσει καθίκι, πήρες το παιδί μου και το έβαλες στο χώμα. Σύντομα να είσαι και εσύ στο χώμα“.\nΗ μητέρα της 18χρονης Ειρήνης ζήτησε από τον κατηγορούμενο να της πει γιατί έκοψε το νήμα της ζωής της κόρης τους. “Γιατί, το λόγο να μου πεις! Είδες πόσο δειλός είσαι, ούτε το λόγο δεν ξέρεις καθίκι. Είσαι τέρας όχι πατέρας. Έχω δικαίωμα να μάθω γιατί μου την πήρες, γιατί την έβαλες στον τάφο. Τόσο πολύ τη μισούσες; Να πεις την αλήθεια“.\n“Αλήτη θα σε κυνηγάω μέχρι να πεθάνεις. Τρία παιδιά έχεις καταστρέψει. Το παιδί σου ντρέπεται ήθελε να έρθει να σε σκοτώσει… Ήθελε να αλλάξει το όνομα του αλλά δεν το άφησα” ξέσπασε όταν τον αντίκρισε.\nΕΓΚΛΗΜΑ ΣΤΗΝ ΠΕΤΡΟΥΠΟΛΗ


Μητσοτάκης: «Μένουμε σπίτι – ελαχιστοποιούμε τις επαφές μας» - DailyPost.gr\nΜητσοτάκης: «Μένουμε σπίτι – ελαχιστοποιούμε τις επαφές μας»\nΟ πρωθυπουργός Κ. Μητσοτάκης έστειλε νέο μήνυμα προς τους πολίτες, με μια ανάρτηση του στο Twitter, αναφορικά με μέτρα που έχουν ληφθεί για τον κορωνοϊό.\nΤο μήνυμα του κ. Μητσοτάκη αναφέρει «Σπάμε την αλυσίδα μετάδοσης του κορονοϊού. Επιδεικνύουμε ατομική ευθύνη και ακολουθούμε αυστηρά τις οδηγίες. Δεν συνωστιζόμαστε. Δεν μετακινούμαστε. Κρατάμε αποστάσεις. Μένουμε στο σπίτι!».


The Gentle Waves - The Green Fields Of Foreverland\nΔημοσίευση: 29 Αυγούστου 1999\nΞέρετε ποιοί είναι οι Gentle Waves; Αν ναι, είστε πολύ καλά διαβασμένοι. Αν όχι, δεν πρόκειται να σας κατηγορήσει κανείς. Για να ξεκαθαρίσουμε το τοπίο, σας λέμε ότι πρόκειται για το προσωπικό project της Isobel Campell, τραγουδίστριας και μουσικού των Belle & Sebastian.\nΤα μέλη των B&S διαθέτουν τέτοια έμπνευση και δημιουργικότητα, που φαίνεται ότι δεν άντεξαν άλλο, και άρχισαν να σχηματίζουν προσωπικά σχήματα για να εκπληρώσουν τις (αυξημένες) ανάγκες τους για έκφραση μέσω της μουσικής. Μάλιστα, αν θυμάστε, είχε προηγηθεί της Isobel ο Stuart David (μπασίστας των Belle) με το δικό του project, τους ηλεκτονικούς Looper.\nΠροσθέτοντας σε όλα αυτά και το γεγονός ότι οι B&S σχεδιάζουν νέο LP για το φθινόπωρο, θα έλεγε κανείς ότι αυτά τα παιδιά δεν κάνουν τίποτα άλλο όλη μέρα από το να γράφουν και να παίζουν μουσική.\nΠριν κυκλοφορήσει ο δίσκος των Gentle Waves, η Isobel μας είχε προϊδεάσει ελαφρώς, αποκαλύπτοντας σε μια συνέντευξη της, ότι το υλικό που ηχογραφήθηκε είναι άμεσα επηρεασμένο από 60’s αρμονικά-flower-pop groups. Κάτι τέτοιο διαπιστώσαμε και εμείς με τα πρώτα ακούσματα, αλλά όπως ήταν αναμενόμενο δεν μπορούσε να αποφευχθεί και η σύγκριση με τους Belle & Sebastian. Οι τελευταίοι ήταν άλλωστε και ο λόγος που αγόρασα το δίσκο της Isobel περιμένοντας κάτι αντίστοιχο. Βέβαια όσοι ακούσετε το συγκεκριμένο project της Isobel θα διαπιστώσετε ότι το πνεύμα και η μουσική ακεραιότητα του Stuart Murdoch (lead singer & συνθέτη των Β&S) δεν μπορούν να αναπαραχθούν καλώς ή κακώς.\nΟσο για την παραγωγή και την ηχογράφηση του "Green Fields", αυτές έγιναν σε μία μόνο εβδομάδα, και δεν θέλει παρά μερικά προσεκτικά ακούσματα για να διαπιστώσει κανείς με τα αυτιά του. Πάντως, ο δίσκος δεν είναι τόσο κακός όσο μπορεί να αντιληφθεί κάποιος από τα παραπάνω, και αν δεν υπήρχε αυτή η σύγκριση με τους B&S, ίσως να είχα καλύτερη άποψη για το σύνολο του.\nΤο album αποτελείται από έντεκα τραγούδια, όλα συνθέσεις της Isobel, και επίσης όλα ερμηνευμένα από αυτήν, με το στυλ σχεδόν πανομοιότυπο (με 2 uptempo εξαιρέσεις). Το φθινοπωρινό , μουντό κλίμα της Σκωτίας είναι αναμφίβολα ο πρώτος παράγοντας της σύλληψης αυτών των μελωδιών και των στίχων.\nΤο «Weathersnow» , το οποίο είναι και το μόνο που έχει κυκλοφορήσει σε single (σε ένα υπέροχο 7-inch picture sleeve 1000 αντιτύπων μόνο) είναι ίσως και το πιο «πιασάρικο» τραγούδι των Waves. Εκτός τον κλασσικών οργάνων, το single αυτό περιέχει και στυλόφωνο το οποίο το ξεχωρίζει αμέσως από τα υπόλοιπα. Τα βασικά όργανα που χρησιμοποιούνται είναι κιθάρα, τσέλο, μπάσο, πίανο, φλάουτο, τρομπέτα, ένα υπέροχο βιμπράφωνο, βιολί και φυσικά drums. Άλλα κομμάτια τα οποία ξεχώρισα ήταν τα «Tree Lullaby», «Renew & Restore» , «Rose I Love You» και «Enchanted Place».\nΚλείνοντας τη σημερινή δισκοκριτική, θα έλεγα ότι δεν υπάρχει κανένας τρόπος να σταματήσεις ένα fan των Belle & Sebastian από την αγορά του δίσκου της Isobel. Το ξέρω αυτό γιατί και εγώ έτσι νιώθω. Και είμαι σίγουρος ότι και τον επόμενο δίσκο των Gentle Waves θα τρέξω να τον αγοράσω - ασχέτως αν με απογοητεύσει. Για να είμαι πιο ακριβής πάντως, το «Green Fields of Foreverland» δεν με απογοήτευσε τόσο, όσο με επανέφερε στην πραγματικότητα, υποδεικνύοντάς μου ότι αυτό που αγόρασα απλά δεν είναι δίσκος των Belle & Sebastian!


Ειρήνη Escort 698 233 4151 - Adoos Greece Aggelies Sex aggelies sex esorts callgirl trans gay\nHome » ATHENS » call girls » Ειρήνη Escort 698 233 4151\nListed: January 23, 2021 07:54\nListing ID: 1585ef0ce26db749\n6989946058 Τηλεφώνησέ μου από τις 10 το πρωί μέχρι το βράδυ. (72 views)\nστον διακριτικό μου χώρο…. Δεν έχω όρια στο σεξ, απολαμβάνω τους άντρες που αποζητούν την ηδονή. (25 views)\nΜανταλένα Ρουμάνα = είμαι ένα κουκλί!! (18 views)\nΠΑΡΕ ΜΕ ΣΤΟ 6982334169 ΜΕΧΡΙ ΑΡΓΑ ΜΕΣΑ ΣΤΗ ΝΥΧΤΑ. Ταμπού δεν έχω στο κρεβάτι, τα κάνω όλα μαζί σου. (17 views)\nΤο δωράκι μου είναι 80€ και περιλαμβάνει άφθονο σεξ για μια ώρα με το ερωτικό μου κορμί. Είμαι Ελληνίδα 26 ετών. (17 views)\nΑΥΤΟ ΠΟΥ ΚΑΝΩ ΚΑΙ ΤΟ ΑΠΟΛΑΜΒΑΝΩ (13 views)\nπεριμενουν στον καθαρό εχέμυθο χώρο τους (13 views)\nΚΛΑΟΥΝΤΙΑ ΜΙΛΦΑΡΑ 35 ΕΤΩΝ. (13 views)\nεάν θες να γίνεις πουτανάκι στα έμπειρα χέρια μου εδώ είμαι για σένα. +306985623004 (13 views)\nτο σηκώνω εγώ και έρχομαι μόνη μου χωρίς γραφεία. Έχω πεταχτό κώλο και ζεστή αγκαλιά. (12 views)\nΕίμαι η Άννα Ελληνίδα με φοβερό κορμί 24 ετών (11 views)\nΓΙΑ ΠΟΛΛΑ ΓΟΥΣΤΑ.ΑΝΕΞΑΡΤΗΤΗ ΜΕ ΑΝΕΣΗ ΧΡΟΝΟΥ…ΕΙΜΑΙ ΑΥΤΗ ΠΟΥ ΒΛΕΠΕΙΣ……6940913653 ΝΙΚΟΛ (11 views)\nΚολλητές φίλες γυναίκες της διπλανής πόρτας σε περιμενουν (11 views)\nΤα λεσβιακά με εξιτάρουν όπως και όλα τα kinky παιχνίδια στο κρεβάτι. (10 views)\nΓουστάρω να τελειώνουν στα βυζιά μου ή πάνω στα μπούτια μου. (9 views)\n6993554311 Φλώρα Μολδαβέζα σεξοβόμβα για μεγάλες καύλες πάνω στο κρεβάτι. (9 views)


Είναι σωστό να κοινωνεί όλη η οικογένεια του κεκοιμημένου στα μνημόσυνα για την ευόδωση της ψυχής του; - ΕΚΚΛΗΣΙΑ ONLINE\nΤετάρτη, 18 Αυγούστου 2021 14:51\nΑρχική » ΝΕΑ » Είναι σωστό να κοινωνεί όλη η οικογένεια του κεκοιμημένου στα μνημόσυνα για την ευόδωση της ψυχής του;\nΚαλά είναι και αυτά, αλλά πρόκειται για προσευχές.\nΑυτό που έχει βαρύνουσα δύναμη και παρέχει τεράστια “όνησι” και παρηγοριά στις ψυχές των κεκοιμημένων είναι η Θεία Λειτουργία, δηλαδή, να εκκλησιαστούμε από το πρωί, να ζυμώσουμε πρόσφορο, ει δυνατόν να παρασκευάσουμε αφ᾿ εαυτών το σιτάρι και το δίσκο του μνημοσύνου μας και εάν έχουμε προετοιμαστεί και έχουμε την ευλογία του πνευματικού μας, σαφέστατα, να κοινωνήσουμε.\nΩς προς το Μυστήριο της Θείας Ευχαριστίας, ας ξεκαθαρίσουμε ότι οι συγγενείς του κεκοιμημένου δεν αυξομειώνουμε την ποιοτική πορεία της ψυχής εάν κοινωνήσουμε – ή όχι – των Αχράντων Μυστηρίων.\nΑυτό έχει να κάνει με την προσωπική μας πνευματική κατάσταση και σωτηρία ή μη και δεν επιδρά (τουλάχιστον άμεσα) στην πορεία της ψυχής του πιστού για τον οποίο και τελείται το ιερό μνημόσυνο.\nΕισέτι, παρακαλώ την αγάπη όλων! Σάββατο τα μνημόσυνα των κεκοιμημένων μας. Σάββατο και ποτέ Κυριακή.\nΈχουμε ευθύνη για το γεγονός ότι μεταποιούμε την αναστάσιμη ημέρα της Κυριακής σε πένθιμο εμβατήριο και ταφικές ενασχολήσεις!\nΑνακομιδη Ι. Λειψανων του Οσιου Αρσενιου του εν Πάρω (18 Αυγούστου)Πτολεμαΐδα: Καταγγελία του Συλλόγου ΑμεΑ κατά Ιερέα


Απόλλων: Καρέ αγώνων που θα κρίνει πολλά | Goal News Cy\nGOALΑπόλλων: Καρέ αγώνων που θα κρίνει πολλά\nΑπόλλων: Καρέ αγώνων που θα κρίνει πολλά\nΣτον Απόλλωνα έγινε το πρώτο βήμα στην προσπάθεια για αντεπίθεση και αναρρίχηση στην πρώτη θέση της βαθμολογίας το συντομότερο. Επέστρεψε ο Σωφρόνης Αυγουστή, ήλθε η επιστροφή σε νικηφόρα τροχιά (δύο ήττες, μία ισοπαλία) και μαζί η αισιοδοξία για την προοπτική της ομάδας. Μετά τη νίκη απέναντι στον Ολυμπιακό, στόχος είναι να υπάρχει ένα νικηφόρο σερί που θα φέρει για τα καλά την αλλαγή στην ψυχολογία, ανεβάζοντας τη διάθεση και των φίλων του Απόλλωνα.\nΤο αγωνιστικό πρόγραμμα, πάντως, είναι δύσκολο και θα πρέπει οι ποδοσφαιριστές της ομάδας της Λεμεσού να τα δώσουν όλα ώστε να φτάσουν στο πολυπόθητο αποτέλεσμα. Με την επανέναρξη του πρωταθλήματος, οι κυανόλευκοι θα τα πουν με τον Εθνικό στο Δασάκι. Το εν λόγω ματς είναι ορισμένο να διεξαχθεί το επόμενο Σάββατο, 19 Οκτωβρίου (20:00). Ακολουθούν οι αγώνες με την ΑΕΛ, το Παραλίμνι (εκτός έδρας) και τον ΑΠΟΕΛ στις 10 Νοεμβρίου στο Τσίρειο. Πρόκειται για τέσσερα παιχνίδια, στα οποία ο Απόλλων θέλει να πείσει όλους πως μπορεί φέτος να κυνηγήσει μέχρι το φινάλε την κατάκτηση του τίτλου.\nΟ Σωφρόνης Αυγουστή, πιο ώριμος και ορεξάτος στο νέο του ξεκίνημα, προετοιμάζει όσο καλύτερα μπορεί τους παίκτες ώστε να αντεπεξέλθουν των δυσκολιών στα τέσσερα ζόρικα 90λεπτα που τους περιμένουν. Η απόδοση με τον Ολυμπιακό, θέλουν να πιστεύουν στον Απόλλωνα πως αποτέλεσε την αρχή της αντεπίθεσης. Δεν ήταν όλοι οι ποδοσφαιριστές στο 100%, όμως έδειξαν πως ανασυντάσσονται, ότι αφήνουν πίσω τη μετριότητα που παρουσίασαν με την ΑΕΚ, την Ομόνοια και την Ανόρθωση. Το «πλοίο» για να σαλπάρει για καλά βέβαια θα πρέπει να μπει και στα πιο βαθιά, όμως από τη στιγμή που το λάθος διορθώθηκε, όλοι πιστεύουν πως είναι πλέον δουλειά και υποχρέωση των ποδοσφαιριστών να ξαναβρούν τον καλό εαυτό τους.\nΓια σήμερα το πρωί διευθετήθηκε φιλικό ματς με τον Άρη (09:00), το οποίο θα διεξαχθεί στο Κολόσσι. Οι απόντες είναι πολλοί, όμως είναι ευκαιρία να αγωνιστούν όσοι δεν είχαν αρκετό χρόνο συμμετοχής στην τρέχουσα περίοδο. Πέραν από τις απουσίες με τους διεθνείς, είναι και οι τραυματίες, οι οποίοι κάνουν αγώνα δρόμου για να επανέλθουν σύντομα.\n6η ΜΕΧΡΙ 9η ΑΓΩΝΙΣΤΙΚΗ\n17:00 ΕΝΠ – Απόλλων


Γιατροί χωρίς Σύνορα: Γέννηση στη θάλασσσα σε διασωστικό πλοίο για πρόσφυγες - CNN.gr\nΓιατροί χωρίς Σύνορα: Γέννηση στη θάλασσσα σε διασωστικό πλοίο για πρόσφυγες\nΤρίτη, 13 Σεπτεμβρίου 2016 18:05\nΈνα υγιέστατο μωρό γεννήθηκε τη Δευτέρα στο διασωστικό πλοίο Aquarius των οργανώσεων Γιατροί Χωρίς Σύνορα (Médecins Sans Frontières/MSF) και SOS MEDITERRANEE που συμμετέχουν στις επιχειρήσεις έρευνας και διάσωσης στην κεντρική Μεσόγειο.\nΤο αγοράκι γεννήθηκε σε διεθνή ύδατα από Νιγηριανούς γονείς οι οποίοι του έδωσαν το όνομα Newman Otas.\nΟι γονείς και τα δύο μεγαλύτερα αδέρφια διασώθηκαν από μια υπερφορτωμένη πλαστική βάρκα 24 ώρες νωρίτερα. Συνολικά 392 άνθρωποι επιβιβάστηκαν στο διασωστικό πλοίο μετά τη διάσωσή τους από δύο βάρκες και μια ακόμα μετεπιβίβαση από άλλο σκάφος. Από αυτούς, οι 155 είναι ανήλικοι κάτω των 18 ετών, οι περισσότεροι εκ των οποίων ταξιδεύουν μόνοι τους, χωρίς κάποιον γονέα ή συνοδό. Υπάρχουν επίσης 11 παιδιά ηλικίας κάτω των πέντε ετών και πλέον τέσσερα βρέφη που δεν έχουν συμπληρώσει το πρώτο έτος.\nΌπως ανέφερε η μητέρα του παιδιού «είχα πολύ άγχος στη βάρκα, καθόμουν στο πάτωμα με τις άλλες γυναίκες και τα παιδιά. Είχα πανικοβληθεί ότι θα γεννήσω. Ένιωθα το μωρό να κινείται, μια προς τα κάτω και μια προς τα πάνω. Είχα συσπάσεις για τρεις μέρες».\nΜετά τη γέννα η μαία των Γιατρών Χωρίς Σύνορα, Jonquil Nicholl δήλωσε: «Είχαμε μια πολύ φυσιολογική γέννα σε επικίνδυνα μη φυσιολογικές συνθήκες. Τρομάζω στη σκέψη τι θα είχε συμβεί αν το μωρό ερχόταν 24 ώρες νωρίτερα, σε αυτή την πλαστική βάρκα, με καύσιμα στον πυθμένα όπου κάθονταν οι γυναίκες, η μία πάνω στην άλλη, χωρίς καθόλου χώρο να κινηθούν, στο έλεος της θάλασσας. Και 48 ώρες νωρίτερα περίμεναν στην ακτή στη Λιβύη χωρίς να γνωρίζουν τι τους επιφυλάσσει το μέλλον. Πώς μπορεί το 2016 να συμβαίνει ακόμα αυτό; Αυτές οι οικογένειες, άνθρωποι ευάλωτοι, έγκυες γυναίκες, μικρά μωρά, αγέννητα μωρά, αναγκάζονται να ρισκάρουν τη ζωή τους στη Μεσόγειο όταν θα έπρεπε να τους προσφέρεται υποστήριξη και προστασία».\nΚΟΣΜΟΣ\t· ΓΙΑΤΡΟΙ ΧΩΡΙΣ ΣΥΝΟΡΑ\t· ΠΡΟΣΦΥΓΙΚΟ\t· ΔΙΑΣΩΣΗ ΠΡΟΣΦΥΓΩΝ


Αφιέρωμα/Συνέντευξη - ''Αλεξάνδρα το Τάβλι'' Το πρώτο Ελληνικό παιχνίδι τάβλι που μιλάει.\nΑρχική σελίδαΣυνεντεύξειςΑφιέρωμα/Συνέντευξη - ''Αλεξάνδρα το Τάβλι'' Το πρώτο Ελληνικό παιχνίδι τάβλι που μιλάει.\nΓράφει ο kiriakosGR\nΦίλες και φίλοι του dwrean.net, σας έχουμε μία έκπληξη!! Εδώ και αρκετό καιρό φιλοξενούμε στο site μας ένα ελληνικό παιχνίδι Τάβλι και συγκεκριμένα το ''Αλεξάνδρα το Τάβλι''. Η πρώτη μου επαφή με το παιχνίδι ήταν ενθουσιώδης (ως ταβλαδόρος), διότι είδα μια αξιέπαινη ελληνική και ΔΩΡΕΑΝ προσπάθεια σε ένα παιχνίδι τάβλι, και συγκεκριμένα τις Πόρτες, έχοντας ως αντίπαλο μία γυναίκα, η οποία μιλάει κιόλας.\n''Αλεξάνδρα το Τάβλι'' - εν ώρα δράσης!\nΔημιουργός του;;; ο Ελληνας προγραμματιστής Γιώργος Καούνης, ο οποίος μετά χαράς δέχτηκε (και τον ευχαριστούμε γιαυτό)., να μας παραχωρήσει μία συνέντευξη για την δημιουργία του. Έτσι και εγένετο!!! Παρακάτω θα δείτε την απολαυστική συνέντευξη που μου παραχώρησε ο Γιώργος Καουνης και απαντάει σε όλες τις ερωτήσεις που του έθεσα, σε ότι αφορά την δημιουργία του παιχνιδιού:\nΑλεξάνδρα το τάβλι, η συνέντευξη με τον Γιώργο Καούνη:\nΓεια σου Γιώργο χαίρομαι που είσαι εδώ μαζί μας.\nΚαλησπέρα Κυριάκο. να σε ευχαριστήσω κατ΄ αρχάς για αυτή την πρόσκληση σου να συζητήσουμε παρέα για την «Αλεξάνδρα το Τάβλι» και φυσικά να στείλω τα χαιρετίσματα μου στους αγαπητούς φίλους και επισκέπτες της πραγματικά πολύ καλής ιστοσελίδας σου. Εύχομαι ότι καλύτερο σε αυτή την προσπάθεια.\nΓιώργο πότε σας ήρθε η ιδέα για την υλοποίηση του παιχνιδιού;\nΛοιπόν η ιδέα για την υλοποίηση της Αλεξάνδρας ήρθε ένα μεσημεράκι κάπου στις αρχές του 2001. Βρισκόμουν στην εταιρία που εργαζόμουν τότε ως web designer και προγραμματιστής και συζητούσα με τον συνάδερφο μου τον Δημήτρη. Ουσιαστικά από αυτή την κουβέντα ήρθε η ιδέα! κάνοντας πλάκα και χιούμορ με αφορμή ένα υποτιθέμενο παιχνίδι τάβλι, έτσι συζητώντας με τον Δημήτρη για το πώς θα μπορούσαμε να υλοποιήσουμε ένα τέτοιο πρόγραμμα, έτσι ήρθε η ιδέα!\nΚαι γιατί δώσατε σε ένα κατεξοχήν ''ανδρικό'' σπορ, ένα γυναικείο όνομα;\nΚοίταξε το όνομα που πήρε το πρόγραμμα είναι το όνομα της κοπέλας μου τότε –να ναι καλά όπου κ’ αν είναι- την Αλεξάνδρα, επέλεξα το όνομα της χωρίς δεύτερη σκέψη για να την τιμήσω -αν μπορώ να το πω έτσι- αλλά και να την ευχαριστήσω για την αγάπη της και την υπομονή της μαζί μου! Έτσι το πρόγραμμα ονομάστηκε «Αλεξάνδρα το τάβλι».\nΟ Γιώργος Καούνης και η Αλεξάνδρα (με σάρκα και οστά) την ώρα που δουλεύουν για το παιχνίδι.\nΠοιές δυσκολίες συναντήσατε κατά την εξέλιξη της δημιουργίας;\nΔυσκολίες ε! Η μεγαλύτερη δυσκολία ήταν η δημιουργία της μηχανής κινήσεων, το πως δηλαδή η «Αλεξανδρα» θα αποφάσιζε ποια κίνηση να κανει, πραγματικά με κούρασε αυτό το κομμάτι του προγράμματος, παρεπιπτονος σηκώνει ακόμα βελτίωση. μέσα στο πρόγραμμα εχω αφήσει και έναν debuger τιμης ένεκεν.\nΠόσο καιρό χρειάστηκε για την ολοκλήρωση του παιχνιδιού;\nΧμ! πόσο καιρό ε! περίπου 1 και κάτι χρόνο για την πρώτη έκδοση την 1.36 και άλλους 5 μήνες έως την 1.41 η οποία είναι και η τελική. Δεν ήταν εύκολο να σχολάω από την δουλειά και να συνεχίζω να προγραμματίζω. Ήταν αρκετά κουραστικό αλλά πολύ, πολύ διασκεδαστικό, σίγουρα δεν το μετάνιωσα ποτέ.\nΟι ήχοι που ακούμε στο παιχνίδι, το ρίξιμο ζαριών, το σπάσιμο από τα πούλια, είναι φυσικοί ήχοι;\nΝαι ασφαλώς και είναι φυσικοί ήχοι –πλάκα δεν έχουν;- όλοι οι ήχοι είναι φυσικοί και ηχογραφημένοι, ήταν μια διασκεδαστική φάση της κατασκευής του παιχνιδιού.\nΣτο παιχνίδι υπάρχει ένα από τα τρία δημοφιλή παιχνίδια τάβλι, οι πόρτες. Σκεφτήκατε ποτέ να υλοποιησετε και τα υπόλοιπα 2; (Πλακωτό και φευγα)\nΝαι το σκεφτικά αλλά είχα ήδη κουραστεί και το θέμα τις μηχανής κινήσεων για τα αλλά δυο παιχνίδια είναι αρκετά πολύπλοκο θέμα, πιστευα ότι οι «Πόρτες» ήταν το πιο βατό προγραμματιστικά αλλα και γνωστό παιχνίδι.\nΟ Γιώργος Καούνης σε στιγμές χαλάρωσης, παρέα με το Λάπτοπ του.\nΥπάρχει το ενδεχόμενο μιας νεώτερης έκδοσης του παιχνιδιού;\nΣχεδόν καμία, αν και ποτέ στη ζωή δεν λεμε «ποτέ» νομίζω ότι η «Αλεξάνδρα» έκλεισε εδώ. Αν πάντως υπάρξει κατι θα σας κρατήσω ενήμερους.\nΦαντάζομαι ότι δεχτήκατε αρκετά emails και συγχαρητήρια από χρήστες που χρησιμοποίησαν το παιχνίδι. Αυτό δεν σας έδωσε δύναμη ώστε να συνεχίσετε στην δημιουργία πιθανών και άλλων παρόμοιων εφαρμογών/παιχνιδιών;\nΑυτό είναι μεγάλη αλήθεια έλαβα κυριολεκτικά εκατοντάδες emails και για εμένα αυτή ήταν η πληρωμή μου, κάθε μήνυμα ήταν μια ένεση χαράς. Η αλήθεια είναι ότι μετά την ανταπόκριση αυτή σκόπευα να προχωρήσω και στην κατασκευή των 2 άλλων παιχνιδιών, αλλά είχα κουραστεί αρκετά και το θέμα όπως είπα της μηχανής κινήσεων με προβλημάτιζε, επίσης αντιμετώπιζα τότε και κάποια προσωπικά θέματα, έτσι δεν προχώρησα ποτέ στην υλοποίηση των 2 άλλων παιχνιδιών ή άλλης εφαρμογής.\nΓια πείτε μας λίγα λόγια για την Αλεξάνδρα.\nΑ! η Αλεξάνδρα! Τι να πω για αυτήν την γυναίκα, ένας πραγματικά εξαιρετικός άνθρωπος, ένας άνθρωπος που γνωρίζει να αγαπά, να σέβεται και να εκτιμά. Η αλήθεια είναι ότι την ταλαιπώρησα λίγο την καημένη με τις δοκιμαστικές παρτίδες και τις ηχογραφήσεις, αλλά νομίζω ότι το διασκέδαζε κ αυτή.\nΘυμάστε κάποιο ευτράπελο ή κωμικό περιστατικό κατά την δημιουργία του παιχνιδιού;\nΕυτράπελο όχι, αλλά κωμικά πολλά, είχαμε ρίξει πολύ γέλιο ώσπου να «μάθουμε» την Αλεξάνδρα να παίζει τάβλι. Έκανε απίστευτες κινήσεις –όχι ότι δεν κάνει ακόμα- επίσης γελάσαμε πολύ με τα ποτά ήταν ωραία ιδέα.\nΠόσες παρτίδες έχετε παίξει;\nΆπειρες! (γελάει) χάχα! Άπειρες δεν ξέρω είναι απίστευτο! Από την ολοκλήρωση και μετά ίσως λιγότερες αλλά ώσπου να ολοκληρωθεί ήταν πραγματικά ατελείωτες οι δοκιμαστικές παρτίδες.\nΣυνεχίζετε και παίζεται ακόμα το παιχνίδι;\nΕ! κ’ όμως ναι! Όχι συχνά αλλά ναι παίζω πότε, πότε! Ξέρεις μου έρχεται και λίγο νοσταλγικό, ίσως κανένα βράδυ με κανένα ποτάκι παίξω κανένα ταβλακι με την αγαπητή μου «Αλεξάνδρα» και να σου πω πόσο χαίρομαι να χάνω! (γελάει).\nΕγώ σας ευχαριστώ πολύ για το ενδιαφέρων σας, κλείνοντας να σας δώσω ένα κλου για το παιχνίδι, δοκιμάστε να κάνετε 3-4 φορές μέσα σε μια παρτίδα «Αναίρεση κίνησης» έχει μια πλακιτσα που ίσως να μην την έχετε δει.\nΚυριάκος Οικονομίδης Συνεντεύξεις\nG Cloud Backup: Κρατήστε ολικό backup για το κινητό σας\n[How to]: Αφαίρεση κακόβουλου λογισμικού από το Google Chrome\nScreenWings - Δωρεάν anti-screenshot λογισμικό\n«Οι μνηστήρες της Δανάης» - Δωρεάν βιβλίο (έμμετρη θεατρική κωμωδία)


Πρώτη Δημοσίευση:\tΣάββατο, 22. 08. 2020 - 11:31\nΟμως η αρχή αναμένεται να είναι δύσκολη καθώς για το 2021 δεν προβλέπεται εκταμίευση πάνω από το 10% του συνολικού ποσού, δηλαδή της προκαταβολής που έχει συμφωνηθεί. Ενα μάλλον ενθαρρυντικό χαρακτηριστικό του Ταμείου Ανάκαμψης είναι πως η αποδέσμευση πόρων συναρτάται με τη συμβασιοποίηση έργων που θα ενταχθούν στο πρόγραμμα και όχι με τιμολόγια όπως συνήθως γίνεται με τις ευρωπαϊκές χρηματοδοτήσεις. Αλλά ακόμα και αυτή η συμβασιοποίηση έργων, που ακόμα βρίσκονται στο αρχικό στάδιο του σχεδιασμού τους, μέσα σε ένα τόσο σύντομο χρονικό διάστημα στην Ελλάδα αποτελεί μεγάλη πρόκληση. Και αυτό διότι προβλέπεται πως το 70% των πόρων που δικαιούται η Ελλάδα θα πρέπει να έχουν δεσμευθεί (και επομένως συμβασιοποιηθεί) μέχρι τα τέλη του 2022.\nΑυτά εξηγεί στην «Κ» ανώτατος κυβερνητικός αξιωματούχος με επιτελική θέση στην ομάδα εργασίας που θα τρέξει το ελληνικό σκέλος του Ταμείου Ανάκαμψης, προσθέτοντας πως το προσχέδιο θα κατατεθεί ώς τις 15 Οκτωβρίου και το τελικό σχέδιο κατά το πρώτο τετράμηνο του 2021. Και σε κάθε περίπτωση νωρίτερα από τις 30 Απριλίου που είναι η προθεσμία την οποία έχει θέσει η Ευρωπαϊκή Επιτροπή για την υποβολή των εθνικών σχεδίων.\nΗ ίδια πηγή εξηγεί πως ο σχεδιασμός του Ταμείου αλλά και της κυβέρνησης προβλέπει δύο βασικούς άξονες δράσεων σε δύο διαφορετικά επίπεδα: τον πράσινο και τον ψηφιακό πυλώνα. Και οι παρεμβάσεις σ’ αυτά τα δύο μέτωπα θα γίνουν τόσο με επενδύσεις όσο και με μεταρρυθμίσεις. Ετσι πρωταγωνιστικό ρόλο στην αξιοποίηση των κονδυλίων αυτόν έχουν ντε φάκτο το υπουργείο Περιβάλλοντος και Ενέργειας και το υπουργείο Ψηφιακής Διακυβέρνησης. Ασφαλώς και άλλα υπουργεία όπως το υπουργείο Παιδείας θα περιλάβουν επίσης δράσεις τους.\n«Ολα όμως πρέπει να σχεδιαστούν πολύ εύστοχα και προσεκτικά καθώς υπάρχει δυνατότητα αναθεώρησης του εθνικού σχεδίου μόνον μία φορά, μετά ένα χρόνο και ειδικότερα το 2022, και έτσι δεν υπάρχουν περιθώρια για προχειρότητες και αστοχίες», υπογραμμίζει ο ίδιος αξιωματούχος.\nΗ προκαταβολή από τα 32 δισ. είναι όπως προαναφέρθηκε 10% και θα εκταμιευθεί εντός του 2021, ενώ οι επόμενες εκταμιεύσεις θα γίνονται κάθε έξι μήνες και με βάση τις συμβάσεις που θα έχουν κλείσει. Δεν θα χρειάζεται δηλαδή η υποβολή τιμολογίων ολοκλήρωσης έργων. Και αυτό προκειμένου να επισπευσθεί η απορρόφηση των πόρων.\nΠροβλέπεται όμως πως θα υπάρχουν συγκεκριμένοι στόχοι και χρονοδιαγράμματα για την υλοποίηση του σχεδίου, οι οποίοι βεβαίως θα πρέπει να τηρούνται ευλαβικά δεδομένης και της περιορισμένης δυνατότητας αναθεώρησης. Συνολικά το 30% τουλάχιστον των πόρων πρέπει να αφορά το λεγόμενο Πράσινο Ταμείο. Επίσης, επισημαίνεται πως τα εν λόγω κονδύλια δεν προορίζονται για «έργα με μπετά», όπως χαρακτηριστικά αναφέρεται, σαν αυτά που έχει συνηθίσει η χώρα.\n«Αφορούν ένα πολύ μεγάλο ποσοστό και σε ήπιες επενδύσεις και δράσεις όπως κατάρτιση εργαζομένων που θα πρέπει να στραφούν σε διαφορετική απασχόληση μετά την εφαρμογή, για παράδειγμα, της απολιγνιτοποίησης. Ή σε κίνητρα για την μεγέθυνση των ελληνικών επιχειρήσεων μέσω συγχωνεύσεων. Ή σε κίνητρα για την μετάβαση σε κεφαλαιοποιητικό ασφαλιστικό σύστημα. Ή στην ανάπτυξη επαγγελματικών σχολών για συγκεκριμένες δεξιότητες της νέας οικονομίας που θα αναπτυχθεί».\nΟλα αυτά βεβαίως δεν αποτελούν παρά κάποιες σκέψεις και υπάρχουν πολλά ακόμα που αυτή τη στιγμή προτείνονται ή τυχαίνουν ήδη επεξεργασίας από τις αρμόδιες ομάδες εργασίας των υπουργείων αλλά και το οικονομικό επιτελείο της κυβέρνησης. Το πρόγραμμα εκτείνεται έως το 2023 αλλά οι εκταμιεύσεις μπορούν να γίνονται έως και το 2026. Επομένως, αν διαιρεθούν τα 32 δισεκατομμύρια με τα έξι χρόνια στα οποία δύνανται να εκταμιευθούν, προκύπτει κατ’ εκτίμηση ο μέσος όρος της ενίσχυσης του ΑΕΠ κατά 2,5 με 3 ποσοστιαίες μονάδες ετησίως.\nΤα ποσά θα χορηγούνται ως επί το πλείστον στους δικαιούχους μέσω των υπουργείων, εξηγούν οι ίδιες πηγές, που επαναλαμβάνουν διαρκώς πως υπάρχει ακόμα πολλή δουλειά που πρέπει να γίνει αλλά και πως η προσπάθεια αυτή βρίσκεται ήδη σε εξέλιξη. Ομως πολλή δουλειά μένει να γίνει και σε επίπεδο Ευρωπαϊκής Επιτροπής, καθώς η σχετική δομή που θα διαχειριστεί το Ταμείο Ανάκαμψης ακόμα δεν έχει συμφωνηθεί. Ούτε το μοντέλο με το οποίο η δομή αυτή θα συνεργάζεται με τις αρμόδιες εθνικές επιτροπές.\nΟπως εξηγούν από την κυβέρνηση, η Ελλάδα έχει στο μέτωπο αυτό προβάδισμα καθώς η εμπειρία και η τεχνογνωσία που έχουν αποκτηθεί κατά την τελευταία δεκαετία και τη διαχείριση των αξιολογήσεων των μνημονίων είναι πολύτιμη.\nΠερισσότερα σε αυτή την κατηγορία: « ΕΝΦΙΑ: Σε τι ποσό ανέρχονται οι μειώσεις ΗΠΑ και ΕΕ ανακοίνωσαν συμφωνία αμοιβαίας κατάργηση δασμών »


ΠΛΑΝΗΤΙΚΕΣ ΣΥΝΕΝΤΕΥΞΕΙΣ - Ελληνοεκδοτική\nΣυγγραφέας: Ράνια Λάμπου\nΗ Ράνια Λάμπου είναι Εκπαιδευτικός στην Πρωτοβάθμια Εκπαίδευση. Συμμετείχε με πολύ μεγάλη επιτυχία σε πρόγραμμα του CERN (Ευρωπαϊκός Οργανισμός Πυρηνικών Ερευνών) για τη διδασκαλία της Σωματιδιακής Φυσικής στην Πρωτοβάθμια Εκπαίδευση και έλαβε για τα πρότζεκτ της δεκαπέντε (15) Διεθνή Βραβεία. Το 2019 διακρίθηκε ανάμεσα στους 50 καλύτερους εκπαιδευτικούς του κόσμου με το Global Teacher Prize (Varkey Foundation) για τις δράσεις της στη Φυσική, την Αστρονομία και το STE(A)M και είναι Πρέσβειρα Παιδείας της Ελλάδας του Ιδρύματος Varkey. Τον Ιούνιο του 2020 έλαβε τον τίτλο «Διακεκριμένη Εκπαιδευτικός 2020», στον διαγωνισμό «Education Leaders Awards 2020». Έλαβε τιμητικές διακρίσεις από την Εταιρεία Αστρονομίας και Διαστήματος (Παράρτημα Σαλαμίνας) και από την Επιστημονική Ένωση για την Προώθηση της Εκπαιδευτικής Καινοτομίας (Ε.Ε.Π.Ε.Κ.) για το εκπαιδευτικό της έργο. Είναι δημιουργός και συντονίστρια τεσσάρων διεθνών πρότζεκτ. Έχει στο ενεργητικό της πληθώρα συμμετοχών ως εισηγήτρια και επιμορφώτρια σε διεθνή Συνέδρια, επιμορφωτικά σεμινάρια και δημοσιεύσεις. Εκτός από όλα τα παραπάνω, αυτό που έχει τη μεγαλύτερη αξία στη ζωή της είναι η επιστήμη και η διάχυσή της στα παιδιά, ιδιαίτερα των μικρών τάξεων της Πρωτοβάθμιας Εκπαίδευσης.


Πόσους εργαζομένους έχουν «σπρώξει» στην εθελούσια έξοδο οι Τράπεζες. Οι καταγγελίες για εκβιασμούς στην Τ. Πειραιώς | It's Possible\nαρχικηΟΙΚΟΝΟΜΙΑΠόσους εργαζομένους έχουν «σπρώξει» στην εθελούσια έξοδο οι Τράπεζες. Οι καταγγελίες για εκβιασμούς στην Τ. Πειραιώς\nΠόσους εργαζομένους έχουν «σπρώξει» στην εθελούσια έξοδο οι Τράπεζες. Οι καταγγελίες για εκβιασμούς στην Τ. Πειραιώς\nΣε φουλ ρυθμούς προχωρούν οι Ελληνικές Τράπεζες τα σχέδια τους για μείωση των λειτουργικών εξόδων τους. Στηριζόμενες στην μείωση του προσωπικού τους. Ένας «γρίφος» που μάλιστα έχει αποδειχτεί δύσκολος σε αρκετές περιπτώσεις, αφού πολλοί εργαζόμενοι εμφανίζονταν αρνητικοί στο να μπουν σε κάποιο πρόγραμμα εθελουσίας εξόδου, αφήνοντας μια «σίγουρη θέση» που είχαν εδώ και χρόνια.\nΠόσους εργαζόμενους έχουν ωθήσει όμως οι τράπεζες στην εθελούσια έξοδο; Ας δούμε τι αναφέρουν τα στοιχεία του 9μηνου. Ενώ αξίζει να σημειώσουμε ότι παρόμοια σχέδια θα δούμε να εφαρμόζονται και το 2020.\nΤον Σεπτέμβριο 2019, η Τράπεζα έθεσε σε εφαρμογή νέο πρόγραμμα εθελουσίας εξόδου στην Ελλάδα, μέσω του οποίου αναμένεται να αποχωρήσουν σταδιακά μέχρι τα τέλη του τρέχοντος έτους, περισσότεροι από 830 υπάλληλοι.\nΟι λειτουργικές δαπάνες της Εθνικής Τράπεζας υποχώρησαν στο εννεάμηνο κατά 6,3% σε ετήσια βάση, στα 592 εκατ. ευρώ. Η μείωση αντανακλά τη σημαντική αποκλιμάκωση των δαπανών προσωπικού κατά 8,4% σε ετήσια βάση, σε 371 εκατ. ευρώ.\nΗ περιστολή των δαπανών προσωπικού σε ετήσια βάση, ενσωματώνει μέρος της θετικής επίπτωσης των Προγραμμάτων Εθελουσίας Εξόδου Προσωπικού, με τη τρέχουσα συμμετοχή να ανέρχεται σε περίπου 700 εργαζόμενους από την αρχή του έτους.\nΤο προσωπικό στην Ελλάδα μειώθηκε στα 8.643 άτομα από 8.791 το β΄ τρίμηνο 2018, και σε επίπεδο Ομίλου στα 13.595 άτομα από 13.762.\nΤο ίσως πιο επεισοδιακό σκηνικό υπήρξε στην Τράπεζα Πειραιώς. Εκεί είχαμε την πολυσυζητημένη «νέα εταιρία» που έφτιαξε η Τράπεζα σε συνεργασία με την Intrum. Και στην οποία θα έπρεπε να μεταφερθούν όλοι οι εργαζόμενοι από το τμήμα κόκκινων δανείων της Τράπεζας. Πολλοί ήταν αρνητικοί, παρά τις προσπάθειες της Διοίκησης να… αμπαλάρει την πρωτοβουλία της.\nΜάλιστα, μέσα στο καλοκαίρι είχαμε και καταγγελίες για εκβιασμούς προς τους εργαζομένους, όπως γράφαμε και σε άρθρο μας. Σύμφωνα με τις καταγγελίες, η διοίκηση άσκησε πιέσεις προς όσους εργαζομένους δεν δέχονταν να μετεγγραφούν στην νέα εταιρία. «Πλήθος συναδέλφων βρέθηκαν αντιμέτωποι με κάθε είδους πιέσεις, άμεσους και έμμεσους εκβιασμούς, παραινέσεις, υπονοούμενα και άλλες ευφάνταστες μεθοδεύσεις, ώστε να εξαναγκαστούν ουσιαστικά να συνηγορήσουν και να συμμετέχουν στην νέα εταιρεία», τονιζόταν σε σχετική ανακοίνωση.\nΤελικά, 300 εργαζόμενοι επέμειναν στο «όχι» τους. Αυτούς, η Τράπεζα τους οδηγεί σε εθελούσια έξοδο ή θα καλύψουν άλλες κενές θέσεις στον Όμιλο, όπου αυτές υπάρχουν, ακόμα και μακριά από τον τόπο διαμονής τους. Αφού ουσιαστικά το τμήμα όπου εργάζονταν, καταργείται.\nΣήμερα η Τράπεζα απασχολεί περίπου 11.700 άτομα, με την εθελούσια του 2018 να οδηγεί τελικά σε κατάργηση 1.250 θέσεων εργασίας. Η μειώσεις προσωπικού αναμένεται και εδώ να συνεχιστούν.\nΠοιοι παίρνουν στα χέρια τους τα συμβόλαια που είχε υπογράψει η Thomas Cook με ελληνικές επιχειρήσεις\nΤο digital σχέδιο: Πως η εφορία θα ελέγχει online τις συναλλαγές των επιχειρήσεων


Γαληνός - Σκεύασμα - FUNGUSTATIN SOL.IV.INF 200MG/100ML BTX1VIALX100ML - Προφυλάξεις\nFUNGUSTATIN SOL.IV.INF 200MG/100ML BTX1VIALX100ML\nΥπερευαισθησία στη δραστική ουσία, σε συγγενή σκευάσματα αζολών ή σε κάποιο από τα έκδοχα που αναφέρονται στην παράγραφο 6.1.\nΗ ταυτόχρονη χορήγηση τερφεναδίνης αντενδείκνυται σε ασθενείς που λαμβάνουν Fungustatin σε πολλαπλές δόσεις ανά ημέρα των 400 mg ή υψηλότερες με βάση τα αποτελέσματα μελέτης αλληλεπίδρασης πολλαπλών δόσεων. Η συγχορήγηση άλλων φαρμακευτικών προϊόντων που είναι γνωστό ότι παρατείνουν το διάστημα QT και μεταβολίζονται από το ένζυμο CYP3A4 του κυτοχρώματος P450 όπως η σισαπρίδη, η αστεμιζόλη, η πιμοζίδη, η κινιδίνη και η ερυθρομυκίνη αντενδείκνυται σε ασθενείς που λαμβάνουν φλουκοναζόλη (βλ. παραγράφους 4.4 και 4.5).\nΗ φλουκοναζόλη έχει μελετηθεί για τη θεραπεία της δερματοφυτίας του τριχωτού της κεφαλής σε παιδιά. Έχει δειχθεί ότι δεν είναι ανώτερη της γκριζεοφουλβίνης και το συνολικό ποσοστό επιτυχίας ήταν λιγότερο από 20%. Επομένως το Fungustatin δε θα πρέπει να χρησιμοποιείται για τη δερματοφυτία του τριχωτού της κεφαλής.\nΗ απόδειξη της αποτελεσματικότητας της φλουκοναζόλης στη θεραπεία της κρυπτοκόκκωσης άλλων περιοχών (π.χ. αναπνευστική και υποδόρια κρυπτοκόκκωση) είναι περιορισμένη, γεγονός που αποτρέπει τις δοσολογικές συστάσεις.\nΕν τω βάθει ενδημικές μυκητιάσεις\nΗ απόδειξη της αποτελεσματικότητας της φλουκοναζόλης στη θεραπεία άλλων μορφών ενδημικών μυκητιάσεων, όπως της παρακοκκιδιοειδομυκητίασης, της λεμφοδερματικής σποροτρίχωσης και της ιστοπλάσμωσης είναι περιορισμένη, γεγονός που αποτρέπει ειδικές συστάσεις.\nΤο Fungustatin πρέπει να χορηγείται με προσοχή σε ασθενείς με νεφρική δυσλειτουργία (βλ. παράγραφο 4.2).\nΓια την επινεφριδιακή ανεπάρκεια που σχετίζεται με συγχορηγούμενη θεραπεία με πρεδνιζόνη, βλ. παράγραφο 4.5 «Η επίδραση της φλουκοναζόλης σε άλλα φαρμακευτικά προϊόντα».\nΣύστημα ήπατος και χοληφόρων\nΤο Fungustain πρέπει να χορηγείται με προσοχή σε ασθενείς με ηπατική δυσλειτουργία. Το Fungustatin έχει συσχετιστεί με σπάνιες περιπτώσεις σοβαρής ηπατοτοξικότητας, συμπεριλαμβανόμενων περιπτώσεων με θανατηφόρα κατάληξη, κυρίως σε ασθενείς με υποκείμενα σοβαρά νοσήματα. Σε περιπτώσεις ηπατοτοξικότητας σχετιζόμενης με τη φλουκοναζόλη, δεν παρατηρήθηκε εμφανή συσχέτιση με την ολική ημερήσια δόση, τη διάρκεια θεραπείας, το φύλο ή την ηλικία των ασθενών. Η ηπατοτοξικότητα που σχετίζεται με τη φλουκοναζόλη συνήθως είναι αναστρέψιμη μετά τη διακοπή της θεραπείας.\nΑσθενείς που παρουσιάζουν βιοχημικές διαταραχές της ηπατικής λειτουργίας κατά τη διάρκεια της θεραπείας με φλουκοναζόλη θα πρέπει να παρακολουθούνται στενά για την πιθανότητα εμφάνισης σοβαρότερης ηπατικής βλάβης. Ο ασθενής θα πρέπει να ενημερώνεται για συμπτώματα ενδεικτικά σοβαρής ηπατικής δράσης (σημαντική εξασθένιση, ανορεξία, επίμονη ναυτία, έμετος και ίκτερος). Η θεραπεία με φλουκοναζόλη πρέπει να διακόπτεται αμέσως και ο ασθενής πρέπει να συμβουλεύεται έναν ιατρό.\nΟρισμένες αζόλες, συμπεριλαμβανομένης της φλουκοναζόλης, έχουν συσχετισθεί με παράταση του διαστήματος QT στο ηλεκτροκαρδιογράφημα. Η φλουκοναζόλη προκαλεί παράταση του διαστήματος QT μέσω αναστολής του ρεύματος του Επανορθωτικού Διαύλου Καλίου (Rectifier Potassium Channel current, Ikr). Η προκαλούμενη από άλλα φαρμακευτικά προϊόντα (όπως η αμιωδαρόνη) παράταση του διαστήματος QT μπορεί να ενισχυθεί μέσω της αναστολής του κυτοχρώματος P450 (CYP) 3A4. Κατά την παρακολούθηση του φαρμάκου μετά την κυκλοφορία του στην αγορά αναφέρθηκαν πολύ σπάνιες περιπτώσεις παράτασης του διαστήματος QT και κοιλιακής ταχυκαρδίας δίκην ριπιδίου (torsades de pointes) σε ασθενείς στους οποίους είχε χορηγηθεί Fungustatin. Αυτές οι αναφορές περιελάμβαναν βαρέως πάσχοντες ασθενείς με πολλαπλούς συγχυτικούς παράγοντες κινδύνου, όπως δομική καρδιακή νόσο, ηλεκτρολυτικές διαταραχές και παράλληλη φαρμακευτική αγωγή, οι οποίοι μπορεί να συνέβαλαν στην έκβαση. Οι ασθενείς με υποκαλιαιμία και προχωρημένη καρδιακή ανεπάρκεια βρίσκονται σε αυξημένο κίνδυνο εμφάνισης απειλητικών για τη ζωή κοιλιακών αρρυθμιών και κοιλιακής ταχυκαρδίας δίκην ριπιδίου (torsades de pointes).\nΤο Fungustatin πρέπει να χορηγείται με προσοχή σε ασθενείς με δυνητικές προαρρυθμικές καταστάσεις.\nΗ συγχορήγηση άλλων φαρμακευτικών προϊόντων τα οποία είναι γνωστό ότι παρατείνουν το διάστημα QT και τα οποία μεταβολίζονται μέσω του κυτοχρώματος P450 (CYP) 3A4 αντενδείκνυται (βλ. παραγράφους 4.3 και 4.5).\nΗ αλοφαντρίνη έχει δειχθεί ότι παρατείνει το διάστημα QT στη συνιστώμενη θεραπευτική δόση και είναι υπόστρωμα του CYP3A4. Επομένως, η ταυτόχρονη χρήση της φλουκοναζόλης με αλοφαντρίνη δε συνιστάται (βλ. παράγραφο 4.5).\nΣπάνια, ασθενείς έχουν εμφανίσει αποφολιδωτικές δερματικές αντιδράσεις, όπως σύνδρομο Stevens- Johnson και τοξική επιδερμική νεκρόλυση, κατά τη διάρκεια θεραπείας με φλουκοναζόλη. Ασθενείς που πάσχουν από AIDS είναι περισσότερο επιρρεπείς στην εκδήλωση σοβαρών δερματικών αντιδράσεων σε πολλά φαρμακευτικά προϊόντα. Αν σε ασθενείς που υποβάλλονται σε θεραπεία για επιφανειακές μυκητιασικές λοιμώξεις εμφανιστεί εξάνθημα που θεωρείται ότι οφείλεται στη φλουκοναζόλη, πρέπει να διακοπεί η περαιτέρω θεραπεία με το φάρμακο. Αν ασθενείς με διηθητικές/συστηματικές μυκητιάσεις αναπτύξουν εξανθήματα, πρέπει να παρακολουθούνται με προσοχή και η θεραπεία με φλουκοναζόλη να διακόπτεται αν εμφανιστούν φυσαλιδώδεις βλάβες ή πολύμορφο ερύθημα.\nΣε σπάνιες περιπτώσεις έχει αναφερθεί αναφυλαξία (βλ. παράγραφο 4.3).\nΗ φλουκοναζόλη είναι μέτριος αναστολέας του CYP2C9 και του CYP3A4. Η φλουκοναζόλη είναι επίσης ισχυρός αναστολέας του CYP2C19. Οι ασθενείς που υποβάλλονται σε θεραπεία με Fungustatin και λαμβάνουν ταυτόχρονα φαρμακευτικά προϊόντα με μικρό θεραπευτικό εύρος που μεταβολίζονται μέσω των CYP2C9, CYP2C19 και CYP3A4, πρέπει να παρακολουθούνται (βλ. παράγραφο 4.5).\nΗ συγχορήγηση φλουκοναζόλη ς σε δόσεις χαμηλότερες από 400 mg ημερησίως και τερφεναδίνης πρέπει να παρακολουθείται με προσοχή (βλ. παραγράφους 4.3 και 4.5).\nΑυτό το φαρμακευτικό προϊόν περιέχει 0,154 mmol νατρίου ανά ml. Το γεγονός αυτό πρέπει να λαμβάνεται υπόψη από ασθενείς σε δίαιτα ελεγχόμενου νατρίου.\nΟι πιο συχνά (>1/10) αναφερόμενες ανεπιθύμητες ενέργειες είναι κεφαλαλγία, κοιλιακό άλγος, διάρροια, ναυτία, έμετος, αμινοτρανσφεράση της αλανίνης αυξημένη, ασπαρτική αμινοτρανσφεράση αυξημένη, αλκαλική φωσφατάση αίματος αυξημένη και εξάνθημα.\nΟι ακόλουθες ανεπιθύμητες ενέργειες έχουν παρατηρηθεί και αναφερθεί κατά τη διάρκεια της θεραπείας με Fungustatin με την ακόλουθη συχνότητα: πολύ συχνές (≥1/10), συχνές (≥1/100 έως <1/10), όχι συχνές (≥1/1.000 έως ≤1/100), σπάνιες (≥1/10.000 έως ≤1/1.000), πολύ σπάνιες (≤1/10.000), μη γνωστές (δεν μπορούν να εκτιμηθούν με βάση τα διαθέσιμα δεδομένα).\nΌχι συχνές: Αναιμία\nΣπάνιες: Ακοκκιοκυτταραιμία, λευκοπενία, θρομβοκυτοπενία, ουδετεροπενία\nΌχι συχνές: Μειωμένη όρεξη\nΣπάνιες: Υπερχοληστερολαιμία, υπερτριγλυκεριδαιμία, υποκαλιαιμία\nΌχι συχνές: Υπνηλία, αϋπνία\nΌχι συχνές: Σπασμοί, παραισθησία, ζάλη, διαταραχές της γεύσης\nΣπάνιες: Torsade de pointes (βλ. παράγραφο 4.4), παράταση διαστήματος QT (βλ. παράγραφο 4.4)\nΣυχνές: Κοιλιακό άλγος, έμετος, διάρροια, ναυτία\nΌχι συχνές: Δυσκοιλιότητα, δυσπεψία, μετεωρισμός, ξηροστομία\nΣυχνές: Αμινοτρανσφεράση της αλανίνης αυξημένη (βλ. παράγραφο 4.4), ασπαρτική αμινοτρανσφεράση αυξημένη (βλ. παράγραφο 4.4), αλκαλική φωσφατάση αίματος αυξημένη (βλ. παράγραφο 4.4)\nΌχι συχνές: Χολόσταση (βλ. παράγραφο 4.4), ίκτερος (βλ. παράγραφο 4.4), χολερυθρίνη αυξημένη (βλ. παράγραφο 4.4)\nΣπάνιες: Ηπατική ανεπάρκεια (βλ. παράγραφο 4.4), ηπατοκυτταρική νέκρωση (βλ. παράγραφο 4.4), ηπατίτιδα (βλ. παράγραφο 4.4), ηπατοκυτταρική βλάβη (βλ. παράγραφο 4.4)\nΣυχνές: Εξάνθημα (βλ. παράγραφο 4.4)\nΌχι συχνές: Φαρμακευτικό εξάνθημα* (βλ. παράγραφο 4.4), κνίδωση (βλ. παράγραφο 4.4), κνησμός, αυξημένη εφίδρωση\nΣπάνιες: Τοξική επιδερμική νεκρόλυση, (βλ. παράγραφο 4.4), σύνδρομο Stevens-Johnson (βλ. παράγραφο 4.4), οξεία γενικευμένη εξανθηματική φλυκταίνωση (βλ. παράγραφο 4.4), δερματίτιδα αποφολιδωτική, αγγειοοίδημα, οίδημα προσώπου, αλωπεκία\nΜη γνωστές: Φαρμακευτική αντίδραση με ηωσινοφιλία και συστηματικά συμπτώματα (DRESS)\nΔιαταραχές του μυοσκελετικού συστήματος, του συνδετικού ιστού και των οστών\nΌχι συχνές: Μυαλγία\nΌχι συχνές: Κόπωση, αίσθημα κακουχίας, εξασθένιση, πυρετός\n* συμπεριλαμβανομένου του σταθερού φαρμακευτικού εξανθήματος\nΤο προφίλ και η επίπτωση των ανεπιθύμητων ενεργειών καθώς και τα μη φυσιολογικά εργαστηριακά ευρήματα που καταγράφηκαν κατά τη διάρκεια των παιδιατρικών κλινικών μελετών είναι συγκρίσιμα με εκείνα που παρατηρούνται στους ενήλικες.\nΑντενδείκνυται η συγχορήγηση των ακόλουθων φαρμακευτικών προϊόντων\nΈχουν αναφερθεί καρδιακά συμβάντα, συμπεριλαμβανομένων torsades de pointes, σε ασθενείς στους οποίους χορηγήθηκε ταυτόχρονα φλουκοναζόλη και σισαπρίδη. Μια μελέτη ελέγχου έδειξε ότι ταυτόχρονη χορήγηση 200 mg φλουκοναζόλης μια φορά την ημέρα και 20 mg σισαπρίδης τέσσερις φορές την ημέρα οδήγησε σε σημαντική αύξηση των επιπέδων σισαπρίδης στο πλάσμα και παράταση του διαστήματος QTc. Αντενδείκνυται η συγχορήγηση φλουκοναζόλης και σισαπρίδης (βλ. παράγραφο 4.3).\nΈχουν πραγματοποιηθεί μελέτες αλληλεπίδρασης εξαιτίας της εμφάνισης σοβαρών καρδιακών αρρυθμιών δευτερογενών στην παράταση του διαστήματος QTc σε ασθενείς που λάμβαναν αντιμυκητιασικές αζόλες και τερφεναδίνη. Μία μελέτη με δόσεις 200 mg φλουκοναζόλης ημερησίως δεν έδειξε παράταση του διαστήματος QΤc. Μία άλλη μελέτη με δόσεις φλουκοναζόλης 400 και 800 mg ημερησίως έδειξε ότι ημερήσιες δόσεις φλουκοναζόλης 400 mg ή μεγαλύτερες προκαλούν σημαντική αύξηση των επιπέδων της τερφεναδίνης στο πλάσμα κατά την ταυτόχρονη χορήγηση των φαρμάκων. Αντενδείκνυται ο συνδυασμός φλουκοναζόλης σε δόσεις των 400 mg ή μεγαλύτερες με τερφεναδίνη (βλ. παράγραφο 4.3), ενώ η συγχορήγηση φλουκοναζόλης σε δόσεις χαμηλότερες από 400 mg ημερησίως με τερφεναδίνη πρέπει να παρακολουθείται με προσοχή.\nΗ συγχορήγηση της φλουκοναζόλης με αστεμιζόλη μπορεί να μειώσει την κάθαρση της αστεμιζόλης. Οι αυξημένες συγκεντρώσεις αστεμιζόλης στο πλάσμα που προκύπτουν μπορούν να οδηγήσουν σε παράταση του διαστήματος QT και, σε σπάνιες περιπτώσεις, σε torsades de pointes. Αντενδείκνυται η συγχορήγηση φλουκοναζόλης και αστεμιζόλης (βλ. παράγραφο 4.3).\nΠαρόλο που δεν μελετήθηκε in vitro ή in vivo, η συγχορήγηση φλουκοναζόλης με πιμοζίδη μπορεί να οδηγήσει σε αναστολή του μεταβολισμού της πιμοζίδης. Οι αυξημένες συγκεντρώσεις πιμοζίδης στο πλάσμα μπορούν να οδηγήσουν σε παράταση του διαστήματος QT και, σε σπάνιες περιπτώσεις, σε torsades de pointes. Αντενδείκνυται η συγχορήγηση φλουκοναζόλης και πιμοζίδης (βλ. παράγραφο 4.3).\nΠαρόλο που δεν μελετήθηκε in vitro ή in vivo, η συγχορήγηση φλουκοναζόλης με κινιδίνη μπορεί να οδηγήσει σε αναστολή του μεταβολισμού της κινιδίνης. Η χρήση της κινιδίνης έχει συσχετισθεί με παράταση του διαστήματος QT και, σε σπάνιες περιπτώσεις, σε torsades de pointes. Αντενδείκνυται η συγχορήγηση φλουκοναζόλης και κινιδίνης (βλ. παράγραφο 4.3).\nΗ συγχορήγηση φλουκοναζόλης και ερυθρομυκίνης είναι πιθανό να προκαλέσει αύξηση του κινδύνου καρδιοτοξικότητας (παρατεταμένo διάστημα QT, torsades de pointes) και, συνεπώς, αιφνίδιο καρδιακό θάνατο. Αντενδείκνυται η συγχορήγηση φλουκοναζόλης και ερυθρομυκίνης (βλ. παράγραφο 4.3).\nΔε συνιστάται η συγχορήγηση των ακόλουθων φαρμακευτικών προϊόντων\nΗ φλουκοναζόλη μπορεί να αυξήσει τη συγκέντρωση στο πλάσμα της αλοφαντρίνης, λόγω ανασταλτικής δράσης στο κυτόχρωμα CYP3A4. Η συγχορήγηση φλουκοναζόλης και αλοφαντρίνης είναι πιθανό να προκαλέσει αύξηση του κινδύνου καρδιοτοξικότητας (παρατεταμένo διάστημα QT, torsades de pointes) και, συνεπώς, αιφνίδιο καρδιακό θάνατο. Ο συγκεκριμένος συνδυασμός θα πρέπει να αποφεύγεται (βλ. παράγραφο 4.4).\nΤαυτόχρονη χρήση, η οποία θα πρέπει να χρησιμοποιείται με προσοχή\nΗ συγχορήγηση φλουκοναζόλης και αμιωδαρόνης ενδέχεται να αυξήσει την παράταση του διαστήματος QT. Θα πρέπει να ασκείται προσοχή εάν είναι απαραίτητη η ταυτόχρονη χρήση φλουκοναζόλης και αμιωδαρόνης, ιδίως με υψηλή δόση φλουκοναζόλης (800 mg).\nΗ συγχορήγηση των ακόλουθων φαρμακευτικών προϊόντων οδηγεί στη λήψη προφυλάξεων και σε προσαρμογές της δόσης\nΕπιδράσεις άλλων φαρμακευτικών προϊόντων στη φλουκοναζόλη\nΗ ταυτόχρονη χορήγηση φλουκοναζόλης και ριφαμπικίνης προκάλεσε μείωση κατά 25% της AUC και βράχυνση κατά 20% του χρόνου ημισείας ζωής της φλουκοναζόλης. Σε ασθενείς που λαμβάνουν ταυτόχρονα και ριφαμπικίνη πρέπει να εξετάζεται το ενδεχόμενο αύξησης της δόσης της φλουκοναζόλης.\nΜελέτες αλληλεπίδρασης έχουν δείξει ότι όταν η από του στόματος φλουκοναζόλη συγχορηγείται με φαγητό, σιμετιδίνη, αντιόξινα ή σε συνέχεια ολικής ακτινοβολίας του σώματος για μεταμόσχευση μυελού των οστών, δεν παρατηρείται κλινικά σημαντική διαταραχή της απορρόφησης της φλουκοναζόλης.\nΣε μία μελέτη φαρμακοκινητικής αλληλεπίδρασης, η συγχορήγηση πολλαπλών δόσεων υδροχλωροθειαζίδης σε υγιείς εθελοντές που λάμβαναν φλουκοναζόλη αύξησε τη συγκέντρωση της φλουκοναζόλης στο πλάσμα κατά 40%. Μια επίδραση αυτού του μεγέθους δεν θα πρέπει να καθιστά αναγκαία μια αλλαγή του δοσολογικού σχήματος της φλουκοναζόλης σε άτομα που λαμβάνουν συγχορηγούμενα διουρητικά.\nΗ επίδραση της φλουκοναζόλης σε άλλα φαρμακευτικά προϊόντα\nΗ φλουκοναζόλη είναι μέτριος αναστολέας των ισοενζύμων 2C9 και 3Α4 του κυτοχρώματος P450 (CYP). Η φλουκοναζόλη είναι επίσης, ένας ισχυρός αναστολέας του ισοενζύμου CYP2C19. Επιπρόσθετα με τις παρατηρηθείσες/τεκμηριωμένες αλληλεπιδράσεις που αναφέρονται παρακάτω, υπάρχει κίνδυνος αυξημένης συγκέντρωσης στο πλάσμα άλλων ουσιών που μεταβολίζονται από το CYP2C9, το CYP2C19 και το CYP3A4 όταν συγχορηγούνται με φλουκοναζόλη. Συνεπώς, συνιστάται προσοχή κατά τη χορήγηση αυτών των συνδυασμών, ενώ και οι ασθενείς θα πρέπει να παρακολουθούνται προσεκτικά. Η ενζυμική ανασταλτική επίδραση της φλουκοναζόλης διατηρείται για 4-5 ημέρες μετά τη διακοπή της θεραπείας με φλουκοναζόλη λόγω της μακράς ημιπεριόδου ζωής της (βλ. παράγραφο 4.3).\nΚατά τη διάρκεια ταυτόχρονης θεραπείας με φλουκοναζόλη (400 mg) και ενδοφλέβιας αλφεντανύλης (20 μg/kg) σε υγιείς εθελοντές, η AUC10 της αλφεντανύλης διπλασιάστηκε, πιθανόν μέσω αναστολής του CYP3A4. Μπορεί να χρειαστεί να γίνει προσαρμογή της δόσης της αλφεντανύλης.\nΗ φλουκοναζόλη αυξάνει τη δράση της αμιτριπτυλίνης και της νορτριπτυλίνης. Η 5-νορτριπτυλίνη ή/και ή S-αμιτριπτυλίνη μπορούν να μετρηθούν κατά την έναρξη της συνδυασμένης θεραπείας και μετά από μία εβδομάδα. Η δοσολογία της αμιτριπτυλίνης/νορτριπτυλίνης πρέπει να προσαρμόζεται, αν κριθεί αναγκαίο.\nΗ ταυτόχρονη χορήγηση φλουκοναζόλης και αμφοτερικίνης B σε μολυσμένα φυσιολογικά και ανοσοκατεσταλμένα ποντίκια είχε τα ακόλουθα αποτελέσματα: μικρή αθροιστική αντιμυκητιασική δράση σε συστηματική λοίμωξη από C. albicans, καμία αλληλεπίδραση σε ενδοκρανιακή λοίμωξη από Cryptococcus neoformans και ανταγωνιστική δράση των δύο φαρμάκων σε συστηματική λοίμωξη από Αspergillus fumigatus. Η κλινική σημασία των αποτελεσμάτων που προέκυψαν από αυτές τις μελέτες είναι άγνωστη.\nΚατά την παρακολούθηση του φαρμάκου μετά την κυκλοφορία του στην αγορά έχουν αναφερθεί, όπως και με τις άλλες αντιμυκητιασικές αζόλες, αιμορραγικά συμβάματα (μώλωπες, επίσταξη, γαστρεντερική αιμορραγία, αιματουρία και μέλαινα) σε συσχέτιση με αυξήσεις του χρόνου προθρομβίνης σε ασθενείς που λαμβάνουν ταυτόχρονα φλουκοναζόλη και βαρφαρίνη. Κατά τη διάρκεια ταυτόχρονης θεραπείας με φλουκοναζόλη και βαρφαρίνη, ο χρόνος προθρομβίνης παρατάθηκε έως και μέχρι 2 φορές, πιθανόν λόγω της αναστολής του μεταβολισμού της βαρφαρίνης μέσω του CYP2C9. Σε ασθενείς που λαμβάνουν κουμαρινικά αντιπηκτικά ή αντιπηκτικά της κατηγορίας της ινδανεδιόνης ταυτόχρονα με φλουκοναζόλη, ο χρόνος προθρομβίνης θα πρέπει να παρακολουθείται προσεκτικά. Μπορεί να χρειαστεί να γίνει προσαρμογή της δόσης του αντιπηκτικού.\nΒενζοδιαζεπίνες (βραχείας δράσης), δηλ. μιδαζολάμη, τριαζολάμη\nΜετά την από του στόματος χορήγηση μιδαζολάμης, η φλουκοναζόλη προκάλεσε σημαντικές αυξήσεις των συγκεντρώσεων μιδαζολάμης καθώς και ψυχοκινητικές επιδράσεις. Ταυτόχρονη λήψη 200 mg φλουκοναζόλης και 7,5 mg μιδαζολάμης από του στόματος αύξησε την AUC και τον χρόνο ημιζωής της μιδαζολάμης κατά 3,7 και 2,2 φορές, αντίστοιχα. Ταυτόχρονη χορήγηση 200 mg φλουκοναζόλης ημερησίως με 0,25 mg τριαζολάμης από του στόματος αύξησε την AUC και τον χρόνο ημιζωής της τριαζολάμης κατά 4,4 και 2,3 φορές, αντίστοιχα.\nΣε ταυτόχρονη θεραπεία με φλουκοναζόλη έχουν παρατηρηθεί ενισχυμένες και παρατεταμένες επιδράσεις της τριαζολάμης. Στην περίπτωση που απαιτείται ταυτόχρονη θεραπεία με βενζοδιαζεπίνη σε ασθενείς οι οποίοι λαμβάνουν θεραπεία με φλουκοναζόλη, θα πρέπει να δίνεται προσοχή ώστε να μειωθεί η δοσολογία της βενζοδιαζεπίνης, ενώ οι ασθενείς θα πρέπει να παρακολουθούνται κατάλληλα.\nΗ φλουκοναζόλη αναστέλλει το μεταβολισμό της καρβαμαζεπίνης, ενώ έχει παρατηρηθεί αύξηση της συγκέντρωσης της καρβαμαζεπίνης στον ορό κατά 30%. Υπάρχει κίνδυνος εμφάνισης τοξικότητας από καρβαμαζεπίνη. Μπορεί να χρειαστεί να γίνει προσαρμογή της δόσης της καρβαμαζεπίνης ανάλογα με τις μετρήσεις της συγκέντρωσης/επιδράσεις.\nΟρισμένοι ανταγωνιστές διαύλων ασβεστίου (νιφεπιδίνη, ισραδιπίνη, αμλοδιπίνη, βεραπαμίλη και φελοδιπίνη) μεταβολίζονται από το CYP3A4. Η φλουκοναζόλη έχει τη δυνατότητα να αυξάνει τη συστηματική έκθεση στους ανταγωνιστές διαύλων ασβεστίου. Συνιστάται η συχνή παρακολούθηση των ανεπιθύμητων ενεργειών.\nΚατά τη διάρκεια της ταυτόχρονης χορήγησης φλουκοναζόλης (200 mg ημερησίως) και σελεκοξίμπης (200 mg), η Cmax και ΑUC της σελεκοξίμπης αυξήθηκαν κατά 68% και 134%, αντίστοιχα. Μπορεί να χρειαστεί να γίνει μείωση της δόσης της σελεκοξίμπης κατά το ήμισυ όταν χορηγείται σε συνδυασμό με φλουκοναζόλη.\nΗ συνδυασμένη θεραπεία με κυκλοφωσφαμίδη και φλουκοναζόλη αυξάνει τόσο τη χολερυθρίνη ορού όσο και την κρεατινίνη ορού. Αυτός ο συνδυασμός μπορεί να χρησιμοποιηθεί λαμβάνοντας ιδιαίτερα υπόψη τον κίνδυνο αύξησης της χολερυθρίνης ορού και της κρεατινίνης ορού.\nΑναφέρθηκε ένα θανατηφόρο περιστατικό δηλητηρίασης με φαιντανύλη λόγω πιθανής αλληλεπίδρασης μεταξύ της φαιντανύλης και της φλουκοναζόλης. Επιπροσθέτως, είχε δειχθεί ότι σε υγιείς εθελοντές η φλουκοναζόλη καθυστέρησε σημαντικά την απέκκριση της φαιντανύλης. Οι αυξημένες συγκεντρώσεις φαιντανύλης μπορούν να οδηγήσουν σε αναπνευστική καταστολή. Οι ασθενείς θα πρέπει να παρακολουθούνται στενά για τον πιθανό κίνδυνο αναπνευστικής καταστολής. Μπορεί να είναι απαραίτητη η προσαρμογή της δόσης της φαιντανύλης.\nΑναστολείς της HMG CoA αναγωγάσης\nΟ κίνδυνος μυοπάθειας και ραβδομυόλυσης αυξάνεται όταν η φλουκοναζόλη συγχορηγείται με αναστολείς της HMG-CoA αναγωγάσης οι οποίοι μεταβολίζονται από το CYP3A4, όπως η ατορβαστατίνη και η σιμβαστατίνη, ή από το CYP2C9, όπως η φλουβαστατίνη. Εάν είναι απαραίτητη η ταυτόχρονη χορήγηση, ο ασθενής θα πρέπει να παρακολουθείται για συμπτώματα μυοπάθειας και ραβδομυόλυσης, ενώ θα πρέπει να παρακολουθείται και η κρεατινική κινάση. Η χορήγηση αναστολέων της HMG-CoA αναγωγάσης θα πρέπει να διακόπτεται εάν παρατηρηθεί εκσεσημασμένη αύξηση της κρεατινικής κινάσης ή εάν διαγνωσθεί ή υπάρχει υπόνοια μυοπάθειας/ραβδομυόλυσης.\nΜέτριοι αναστολείς του CYP3A4, όπως η φλουκοναζόλη αυξάνουν τις συγκεντρώσεις της ολαπαρίμπης στο πλάσμα. Η ταυτόχρονη χρήση δεν συνιστάται. Εάν ο συνδυασμός δεν μπορεί να αποφευχθεί, περιορίστε της δόση της ολαπαρίμπης σε 200 mg δύο φορές ημερησίως.\nΑνοσοκατασταλτικά (δηλαδή κυκλοσπορίνη, εβερόλιμους, σιρόλιμους και τακρόλιμους)\nΗ φλουκοναζόλη αυξάνει σημαντικά τη συγκέντρωση και την AUC της κυκλοσπορίνης. Κατά τη διάρκεια ταυτόχρονης θεραπείας με 200 mg ημερησίως φλουκοναζόλη και κυκλοσπορίνη (2,7 mg/kg/ημέρα), υπήρξε αύξηση της AUC της κυκλοσπορίνης κατά 1,8 φορές. Αυτός ο συνδυασμός μπορεί να χρησιμοποιηθεί μειώνοντας τη δόση της κυκλοσπορίνης ανάλογα με τη συγκέντρωσή της.\nΗ φλουκοναζόλη αυξάνει τις συγκεντρώσεις του σιρόλιμους στο πλάσμα προφανώς αναστέλλοντας το μεταβολισμό του μέσω του CYP3A4 και της P-γλυκοπρωτεΐνης. Αυτός ο συνδυασμός μπορεί να χρησιμοποιηθεί προσαρμόζοντας τη δόση του σιρόλιμους ανάλογα με τις επιδράσεις/μετρήσεις της συγκέντρωσης.\nΗ φλουκοναζόλη μπορεί να αυξήσει τις συγκεντρώσεις του από του στόματος χορηγούμενου τακρόλιμους στον ορό έως 5 φορές λόγω της αναστολής του μεταβολισμού του μέσω του CYP3A4 στο έντερο. Δεν προκλήθηκαν σημαντικές φαρμακοκινητικές μεταβολές κατά την ενδοφλέβια χορήγηση του τακρόλιμους. Τα αυξημένα επίπεδα τακρόλιμους έχουν συσχετιστεί με νεφροτοξικότητα. Η δόση του από του στόματος χορηγούμενου τακρόλιμους θα πρέπει να μειώνεται ανάλογα με τη συγκέντρωσή του.\nΗ φλουκοναζόλη αναστέλλει το μεταβολισμό της λοσαρτάνης προς το δραστικό της μεταβολίτη (E-31 74) που ευθύνεται για το μεγαλύτερο μέρος του ανταγωνισμού των υποδοχέων της αγγειοτασίνης-II, ο οποίος παρατηρείται κατά τη διάρκεια της θεραπείας με λοσαρτάνη. Θα πρέπει να παρακολουθείται συνεχώς η πίεση του αίματος.\nΗ Cmax και η AUC της φλουρβιπροφαίνης αυξήθηκαν κατά 23% και 81%, αντίστοιχα, κατά τη συγχορήγηση με φλουκοναζόλη έναντι της χορήγησης φλουρβιπροφαίνης μόνο. Παρομοίως, η Cmax και η AUC του φαρμακολογικά ενεργού ισομερούς [S-(+)-ιβουπροφαίνη] αυξήθηκαν κατά 15% και 82%, αντίστοιχα, όταν η φλουκοναζόλη συγχορηγήθηκε με ρακεμικό μίγμα της ιβουπροφαίνης (400 mg) έναντι της χορήγησης ρακεμικού μίγματος της ιβουπροφαίνης μόνο.\nΠαρόλο που δεν έχει μελετηθεί συγκεκριμένα, η φλουκοναζόλη έχει τη δυνατότητα αύξησης της συστηματικής έκθεσης σε άλλα ΜΣΑΦ που μεταβολίζονται από το CYP2C9 (π.χ. ναπροξένη, λορνοξικάμη, μελοξικάμη, δικλοφενάκη). Συνιστάται συχνή παρακολούθηση των ανεπιθύμητων ενεργειών και της τοξικότητας των ΜΣΑΦ, ενώ μπορεί να χρειαστεί να γίνει προσαρμογή της δόσης τους.\nΗ φλουκοναζόλη αναστέλλει τον ηπατικό μεταβολισμό της φαινυτοΐνης. Η ταυτόχρονη επαναλαμβανόμενη χορήγηση 200 mg φλουκοναζόλης και 250 mg ενδοφλέβιας φαινυτοΐνης, προκάλεσε αύξηση της AUC 24 και της Cmin της φαινυτοΐνης κατά 75% και 128% αντίστοιχα. Κατά την ταυτόχρονη χορήγηση, θα πρέπει να παρακολουθούνται τα επίπεδα φαινυτοΐνης στον ορό προκειμένου να αποφευχθεί η τοξικότητα της φαινυτοΐνης.\nΥπήρξε μία αναφορά περιστατικού όπου ένας ασθενής που είχε υποβληθεί σε μεταμόσχευση ήπατος και έλαβε πρεδνιζόνη παρουσίασε οξεία φλοιοεπινεφριδική ανεπάρκεια όταν διεκόπη μία τρίμηνη θεραπεία με φλουκοναζόλη. Η διακοπή της φλουκοναζόλης προφανώς ενίσχυσε τη δραστηριότητα του CYP3A4, γεγονός που οδήγησε σε αύξηση του μεταβολισμού της πρεδνιζόνης. Οι ασθενείς που λαμβάνουν μακροχρόνια θεραπεία με φλουκοναζόλη και πρεδνιζόνη θα πρέπει να παρακολουθούνται προσεκτικά για φλοιοεπινεφριδική ανεπάρκεια όταν διακόπτεται η φλουκοναζόλη.\nΗ φλουκοναζόλη αυξάνει τις συγκεντρώσεις της ριφαμπουτίνης στον ορό οδηγώντας σε αύξηση της AUC της ριφαμπουτίνης έως 80%. Υπάρχουν αναφορές ραγοειδίτιδας σε ασθενείς, οι οποίοι λάμβαναν ταυτόχρονα φλουκοναζόλη και ριφαμπουτίνη. Σε συνδυασμένη θεραπεία, θα πρέπει να λαμβάνονται υπόψη τα συμπτώματα τοξικότητας από ριφαμπουτίνη.\nΗ φλουκοναζόλη αυξάνει την AUC και την Cmax της σακουιναβίρης κατά 50% και 55% αντίστοιχα, λόγω της αναστολής του ηπατικού μεταβολισμού της σακουιναβίρης από το CYP3A4 και της αναστολής της Ρ-γλυκοπρωτεΐνης. Η αλληλεπίδραση με σακουιναβίρη/ριτοναβίρη δεν έχει μελετηθεί και μπορεί να είναι πιο εκσεσημασμένη. Μπορεί να χρειαστεί να γίνει προσαρμογή της δόσης της σακουιναβίρης.\nΗ φλουκοναζόλη βρέθηκε ότι παρατείνει το χρόνο ημίσειας ζωής στον ορό των ταυτόχρονα χορηγούμενων από το στόμα σουλφονυλουριών (π.χ., χλωροπροπαμίδη, γλιβενκλαμίδη, γλιπιζίδη, τολβουταμίδη) σε υγιείς εθελοντές. Κατά τη διάρκεια της συγχορήγησης, συνιστάται συχνή παρακολούθηση της γλυκόζης αίματος και κατάλληλη μείωση της δόσης των σουλφονυλουριών.\nΣε ελεγχόμενη μελέτη αλληλεπίδρασης με εικονικό φάρμακο (placebo), η χορήγηση της φλουκοναζόλης σε δόση 200 mg επί 14 ημέρες προκάλεσε μείωση κατά 18% της μέσης τιμής κάθαρσης της θεοφυλλίνης από το πλάσμα. Ασθενείς οι οποίοι λαμβάνουν μεγάλες δόσεις θεοφυλλίνης ή ασθενείς που παρουσιάζουν αυξημένο κίνδυνο τοξικών εκδηλώσεων από τη θεοφυλλίνη πρέπει να παρακολουθούνται για σημεία τοξικότητας κατά το χρόνο λήψεως της φλουκοναζόλης, η δε θεραπεία πρέπει να τροποποιείται αν εμφανιστούν σημεία τοξικότητας.\nΗ έκθεση στην τοφασιτινίμπη αυξάνεται όταν η τοφασιτινίμπη συγχορηγείται με φάρμακα που προκαλούν αφενός μέτρια αναστολή του CYP3A4 και αφετέρου ισχυρή αναστολή του CYP2C19 (π.χ. φλουκοναζόλη). Συνεπώς, συνιστάται η μείωση της δόσης της τοφασιτινίμπης στα 5 mg μία φορά ημερησίως όταν συνδυάζεται με αυτά τα φάρμακα.\nΠαρόλο που δεν έχει μελετηθεί, η φλουκοναζόλη μπορεί να αυξήσει τα επίπεδα των αλκαλοειδών της βίνκα (π.χ. βινκριστίνη και βινβλαστίνη) στο πλάσμα και να προκαλέσει νευροτοξικότητα, η οποία ενδεχομένως να οφείλεται στην ανασταλτική της επίδραση στο CYP3A4.\nΒάσει μιας αναφοράς περιστατικού σε έναν ασθενή που έλαβε συνδυασμένη θεραπεία με all-trans ρετινοϊκό οξύ (μία όξινη μορφή της βιταμίνης Α) και φλουκοναζόλη, παρουσιάστηκαν ανεπιθύμητες ενέργειες από το ΚΝΣ με τη μορφή ψευδοόγκου του εγκεφάλου, ο οποίος εξαφανίστηκε μετά τη διακοπή της θεραπείας με φλουκοναζόλη. Αυτός ο συνδυασμός μπορεί να χρησιμοποιηθεί αλλά θα πρέπει να ληφθεί υπόψη η επίπτωση των συσχετιζόμενων ανεπιθύμητων ενεργειών από το ΚΝΣ.\nΒορικοναζόλη (αναστολέας των CYP2C9, CYP2C19 και CYP3A4)\nΗ συγχορήγηση από του στόματος βορικοναζόλης (400 mg κάθε 12 ώρες την πρώτη ημέρα, στη συνέχεια 200 mg κάθε 12 ώρες για 2,5 ημέρες) και από του στόματος φλουκοναζόλης (400 mg την πρώτη ημέρα, στη συνέχεια 200 mg κάθε 24 ώρες για 4 ημέρες) σε 8 υγιείς άρρενες εθελοντές είχε ως αποτέλεσμα μία αύξηση της Cmax και της AUCτ της βορικοναζόλης κατά μέσο όρο 57% (90% CI: 20%, 107%) και 79% (90% CI: 40%, 128%), αντίστοιχα. Η μειωμένη δόση και/ή συχνότητα της βορικοναζόλης και της φλουκοναζόλης, τα οποία θα εξάλειφαν αυτή την επίδραση, δεν έχουν καθοριστεί. Συνιστάται παρακολούθηση για ανεπιθύμητες ενέργειες σχετιζόμενες με τη βορικοναζόλη εάν η χρήση της βορικοναζόλης γίνεται διαδοχικά, μετά τη χρήση της φλουκοναζόλης.\nΗ φλουκοναζόλη αυξάνει τη Cmax και την AUC της ζιδοβουδίνης κατά 84% και 74%, αντίστοιχα, λόγω μείωσης της από του στόματος κάθαρσης της ζιδοβουδίνης κατά 45% περίπου. Η ημιπερίοδος ζωής της ζιδοβουδίνης παρατάθηκε επίσης κατά περίπου 128% μετά από συνδυασμένη θεραπεία με φλουκοναζόλη. Οι ασθενείς που λαμβάνουν αυτόν το συνδυασμό φαρμάκων πρέπει να παρακολουθούνται για την ανάπτυξη ανεπιθύμητων αντιδράσεων που σχετίζονται με τη ζιδοβουδίνη. Μπορεί να εξεταστεί το ενδεχόμενο μείωσης της δόσης της ζιδοβουδίνης.\nΣε μία ανοικτής επισήμανσης, τυχαιοποιημένη, τριπλά διασταυρούμενη μελέτη σε 18 υγιείς εθελοντές αξιολογήθηκε η επίδραση μιας άπαξ από του στόματος δόσης αζιθρομυκίνης 1200 mg στη φαρμακοκινητική μιας άπαξ από του στόματος δόσης φλουκοναζόλης 800 mg, καθώς και οι επιδράσεις της φλουκοναζόλης στη φαρμακοκινητική της αζιθρομυκίνης. Δεν παρατηρήθηκε σημαντική φαρμακοκινητική αλληλεπίδραση μεταξύ της φλουκοναζόλης και της αζιθρομυκίνης.\nΈχουν πραγματοποιηθεί δύο φαρμακοκινητικές μελέτες με συνδυασμένα από του στόματος αντισυλληπτικά στις οποίες χρησιμοποιήθηκαν πολλαπλές δόσεις φλουκοναζόλης. Δεν παρατηρήθηκε σχετική επίδραση επί των ορμονικών επιπέδων κατά τη μελέτη χρησιμοποίησης δόσεων 50 mg φλουκοναζόλης, ενώ επί δόσεως του φαρμάκου 200 mg ημερησίως, οι AUC της αιθυνυλοιστραδιόλης και της λεβονοργεστρέλης αυξήθηκαν κατά 40% και 24%, αντίστοιχα. Ως εκ τούτου, η χρησιμοποίηση πολλαπλών δόσεων φλουκοναζόλης στην ανωτέρω δοσολογία είναι απίθανο να έχει επίδραση επί της αποτελεσματικότητας του χορηγούμενου από του στόματος συνδυασμένου αντισυλληπτικού φαρμάκου.\nΗ συγχορήγηση με το ivacaftor, έναν ενισχυτή του ρυθμιστή της διαμεμβρανικής αγωγιμότητας της κυστικής ίνωσης (CFTR), αύξησε την έκθεση σε ivacaftor κατά 3 φορές και την έκθεση σε hydroxymethyl-ivacaftor (Μ1) κατά 1,9 φορές. Συνιστάται μείωση της δόσης του ivacaftor σε 150 mg μία φορά ημερησίως για ασθενείς που λαμβάνουν ταυτόχρονα μέτριας ισχύος αναστολείς του CYP3A, όπως η φλουκοναζόλη και η ερυθρομυκίνη.\nΜια μελέτη παρατήρησης έχει υποδείξει έναν αυξημένο κίνδυνο αυτόματης αποβολής σε γυναίκες που υποβλήθηκαν σε θεραπεία με φλουκοναζόλη κατά τη διάρκεια του πρώτου τριμήνου.\nΥπάρχουν αναφορές πολλαπλών συγγενών ανωμαλιών (συμπεριλαμβανομένων της βραχυκεφαλίας, της δυσπλασίας ώτων, των γιγαντιαίων πρόσθιων πηγών εμβρυακού κρανίου, της κύρτωσης του μηριαίου οστού και της κερκιδο-βραχιόνιας συνόστωσης) σε βρέφη των οποίων οι μητέρες είχαν υποβληθεί σε θεραπεία με υψηλή δόση (400-800 mg/ημέρα) φλουκοναζόλης για τουλάχιστον 3 ή περισσότερους μήνες για κοκκιδιοειδομυκητίαση. Η συσχέτιση ανάμεσα στη χρήση φλουκοναζόλης και σε αυτά τα συμβάντα δεν είναι σαφής.\nΜελέτες σε πειραματόζωα έχουν δείξει τοξικότητα του αναπαραγωγικού συστήματος (βλ. παράγραφο 5.3).\nΗ χρήση της φλουκοναζόλης σε συνήθεις δόσεις και σε βραχυχρόνιες θεραπείες πρέπει να αποφεύγεται στην κύηση, εκτός εάν είναι σαφώς απαραίτητη.\nΗ χρήση της φλουκοναζόλης σε υψηλές δόσεις και/ή σε παρατεταμένα δοσολογικά σχήματα πρέπει να αποφεύγεται στην κύηση, εκτός από τους ασθενείς με βαριές και απειλητικές για τη ζωή μυκητιασικές λοιμώξεις.\nΗ φλουκοναζόλη περνά στο μητρικό γάλα φθάνοντας σε συγκεντρώσεις παρόμοιες με αυτές στο πλάσμα (βλ. παράγραφο 5.2). Ο θηλασμός μπορεί να συνεχισθεί μετά από μία άπαξ δόση φλουκοναζόλης 150 mg. Ο θηλασμός δε συνιστάται μετά από επαναλαμβανόμενη χρήση ή μετά από υψηλή δόση φλουκοναζόλης. Τα οφέλη του θηλασμού στην ανάπτυξη και στην υγεία θα πρέπει να λαμβάνονται υπόψη μαζί με την κλινική ανάγκη της μητέρας για Fungustatin και οποιεσδήποτε πιθανές ανεπιθύμητες επιδράσεις στο παιδί που θηλάζει, από το Fungustatin ή από την υποκείμενη κατάσταση της μητέρας.\nΔεν έχουν πραγματοποιηθεί μελέτες για την επίδραση του Fungustatin στην ικανότητα οδήγησης και χειρισμού μηχανών. Οι ασθενείς θα πρέπει να προειδοποιούνται σχετικά με την πιθανότητα ζάλης ή σπασμών (βλ. παράγραφο 4.8) κατά τη διάρκεια που λαμβάνουν Fungustatin και θα πρέπει να συμβουλεύονται να μην οδηγούν ή να χειρίζονται μηχανές εάν κάποιο από αυτά τα συμπτώματα εμφανισθούν.


Τα καλύτερα ξενοδοχεία για το 2017 - Zhenkang County - TripAdvisor\nZhenkang County: Τουρισμός\nZhenkang County: Ξενοδοχεία\nZhenkang County: Δραστηριότητες\nZhenkang County: Χάρτης\nZhenkang County: Όλα τα ξενοδοχεία\nZhenkang County: Προσφορές ξενοδοχείων\nΞενοδοχεία κοντά σε: Nansan Transnational Cave\nΤα καλύτερα ξενοδοχεία - Zhenkang County, Κίνα\nZhenkang County Ξενοδοχεία\nZhenkang County - Ξενοδοχεία\nΠοιότητα-τιμή – 1 στα 3 – Zhenkang County\nΠοιότητα-τιμή – 2 στα 3 – Zhenkang County\nΠοιότητα-τιμή – 3 στα 3 – Zhenkang County\nZhenkang County: Δείτε όλα τα ξενοδοχεία εκεί ή στη γύρω περιοχή\n64,2 χλμ. από Zhenkang County\n78,2 χλμ. από Zhenkang County\n52,7 χλμ. από Zhenkang County\n79,6 χλμ. από Zhenkang County\n79,8 χλμ. από Zhenkang County\n35,2 χλμ. από Zhenkang County\n63,7 χλμ. από Zhenkang County\n78,1 χλμ. από Zhenkang County\n63,6 χλμ. από Zhenkang County\n78,6 χλμ. από Zhenkang County\n79,4 χλμ. από Zhenkang County\n79,3 χλμ. από Zhenkang County\n78,4 χλμ. από Zhenkang County\n79,9 χλμ. από Zhenkang County\n79,1 χλμ. από Zhenkang County\n79,5 χλμ. από Zhenkang County\n77,9 χλμ. από Zhenkang County\n78,0 χλμ. από Zhenkang County